text:
Muchovha Mota
Muchovha zvinoreva ngoro ine maviri ine injini inoshandiswa kutakura vahu kana nhumbi kubva pane panzvimbo kuenda pane imwe. Izvi zvoreva kuti motokari; bhazi; gonyeti zvose muchova nokuti zvinokwanisa kuchova munhu kubva panzvimbo kuenda pane imwe. Mutauro wekuti muchovha ungaita kunge wechimanjemanje asi panhau yokunge towumba mazwi matsva mururimi rweShona, shoko iri ndiro riri pedyo kududza chinonzi "vehicle" muchirungu. Zvakanaka kuti paonekwe kuti muchovha hazvisiki kureva chitsaru aiwa, kana chitsva chacho muchovha.
Chitsaru chave kunetsa kufamba kwacho ndicho chinonzi sikorokoro.
Simbi yakaita denderedzwa inopoteredzwa nevhiri remuchovha kana bhasikoro (rim) inonzi gangari paChiShona.


c: text/html

text:
Ko Kana Chikoro Chichindiomera?
Unofanira kuita izvi
Ona zvakanakira kudzidza. Imbovhura pfungwa dzako. Iye zvino unogona kuona sokuti zvinhu zvakawanda zvauri kudzidza hazvishandi muupenyu hwako. Zvinogona kunge zvakadaro hazvo, asi kudzidza zvinhu zvakasiyana-siyana kuchakubatsira kuti unzwisise zvinhu muupenyu. Zvichakubatsira kuti uve “
zvinhu zvose kuvanhu vemarudzi ose,” wova nounyanzvi hwokutaura nevanhu vane zivo yakasiyana-siyana uye vanobva munzvimbo dzakasiyana-siyana. (1 VaKorinde 9:22) Chinonyanya kukosha ndechokuti uchakwanisa kuwedzera unyanzvi hwako hwokushandisa pfungwa, chinova chinhu chinokosha chichazokubatsira mune ramangwana.
Ona zvakanakira mudzidzisi wako. Kana uchifunga kuti mudzidzisi wako anobhowa, edza kufunga nezvezvaari kudzidzisa kwete zvaari. Yeuka kuti mudzidzisi wako anogona kunge akadzidzisa vamwe vana vakawanda lesson yamuri kuita. Saka zvinogona kumuomera kuti arambe achinakidzwa nokudzidzisa kana zvichienzaniswa nemadzidzisiro aaiita mazuva okutanga.
Zano: Nyora manotsi, kumbira kuti mudzidzisi wako awedzere kukutsanangurira zvausiri kunzwisisa, asi zviite noruremekedzo. Ratidza kuti uri kunakidzwa nelesson yacho. Kuita izvi kuchaita kumudzidzisi atange kunakidzwawo.
Usazviona seusingabatsiri. Chikoro chinogona kubudisa matarenda anga akavanzwa. Pauro akanyorera Timoti kuti: ‘
Kuchidzira chipo chaMwari chiri mauri sezvinoitwa moto.’ (2 Timoti 1:6) Izvi zvinoratidza kuti Timoti akanga apiwa chipo chomudzimu mutsvene. Asi “chipo” chake chaifanira kushandirwa kuti chibude. Zviri pachena kuti kugona muchikoro hachisi chipo chinongoerekana chapiwa munhu naMwari. Asi kuti mumwe nomumwe ane tarenda rake. Chikoro chinogona kukubatsira kuti uone matarenda awanga usingazivi kuti unawo uye wobva watoashandisa.

robotstxt: allowed

filter: keep


text:
Dziva
Dziva inzvimbo pamuronga werwizi yakadzika kudarika dzimwe nzvimbo dziri parwizi urwu. Kana rwizi rwasvika pane dziva mvura inoyerera zvishoma kana zvichienzniswa neSpidhi wemvura pane dzimwe nzvimbo parwizi urwu dzisina dziva. Dziva rinowanikwa panzvimbo yakadzikira pane nhika pokuti mvura inokwanisa kuwunganapo.
Dziva idiki zvakanyanyisa pane nyanza dzakaita seNyanza Malawi kana Nyanza Tanganyika
Zvinogara muDziva[chinja | edit source]
Chikamu cherwizi chine dziva chinokwezva mhuka dzingadaro dzichinetseka nokugara pane mvura inomhanya zvakanyanya pakuyerera, kana kuti kugara pane mvura inodziya zvakanyanya pane mimwe mwaka. Madziva anokosha zvakare paugaro hwehove diki, zvikurusei kana dzimwe nzizi dzichinyanya kudziya munguva yechirimo uye dzisina mvura inoyerera yakawanda.
Tsika[chinja | edit source]
Tsumo - " Aiva madziva abe mazambuko"


text:
Simba reChakunga
Simba reChakunga (potential energy) zvinoreva simba riri pamutumbi nokuda kwepanzvimbo pauri, kana simba riri pamutumbi nokuda kwekurongeka kwakaita panzvimbo pauri.
Kupiwa kwezita[chinja | edit source]
- Somuenzaniso kana nemuseve wakungwa pauta, museve unenge wave nesimba rechakunga; ipapa pakukunga museve pauta ndipo pabva zita rokuti simba rechakunga. Paya panoti museve watepfenyurwa simba rechakunga rinoshanduka kuva simba renhekairo.
- Kana munhu akakwira mumuti anenge awana simba rechakunga rinoderera chete nekuburuka kana kudonha kubva mumuti iwoyo. Panguva yokunge munhu achiburuka kana kudonha simba rechakunga rinoshanduka kuva simba renhekairo.
- Kana rhekeni yatakura dombo pachikumbha igochitatamurwa, dombo rinenge rave nesimba rechakunga. Paya pokuti dombo ratupfunurwa , simba rechakunga riri parhekeni rinoshanduka kuva simba renhekairo.


text:
VECHIDUKU VANOBVUNZA KUTI
Zvii Zvingaita Kuti Ndide Kuita Maekisesaizi?
Bhaibheri rinoti: “
Kurovedza muviri kunobatsira.” (1 Timoti 4:8) Vechiduku vakawanda vanoti “Ndinoda kuita maekisesaizi” asi zvinozongogumira pakutaura.
“Pandaiva kuchikoro hakusi kufoira ikoko kwaiita vana vakawanda zvidzidzo zvokuita maekisesaizi. Kuita maekisesaizi hakuna kumbooma.”
—Richard, 21.
“Vamwe vanoti, ‘Handingasweri ndichimhanya zuva richindibanda. Zviri nani kutamba mavideo game ayo anoita sokuti uri kumhanyawo?’ ”
—Ruth, 22.
Kana aya ari iwo mafungirowo ako, chimboona zvinhu zvitatu zvakanakira kuita maekisesaizi.
1. Kuekisesaiza kunoita kuti masoja omuviri wako agare akasimba. “
Baba vangu vaigara vachiti, ‘Kana ukasaita maekisesaizi, musi waucharwara uchaona kuti nguva yauchapedza wakarara waigona kunge dai uri kuita zvimwe zvinhu zvine musoro,’ ” anodaro musikana ane makore 19 anonzi Rachel.
2. Kuita maekisesaizi kunobudisa makemikari anoita kuti pfungwa dzako dzidekare. “
Kana ndiine zviri kundinetsa, kumhanya kunondibatsira kuti pfungwa dzigadzikane,” anodaro musikana anonzi Emily, ane makore 16. “
Ndinonyatsonzwa nyama dzangu dzichipinda mhepo uye mupfungwa ndinonzwa kakudekara.”
3. Kuita maekisesaizi kunoita kuti unakidzwe. Ruth anoti, “
Zvokufamba-famba ndinozvida chaizvo, saka pandinoita maekisesaizi ndinofamba, ndinoshambira, ndinomhanya muchando (snowboarding), uye ndinochovha bhasikiro.”
Zvingakubatsira kuti ubudirire: Ita maekisesaizi anokunakidza kwemaminitsi 20 zvichikwira kwemazuva matatu pavhiki.
Yeuka izvi: Ichokwadi kuti zvauri zvinobvawo pakuti dzinza rokwenyu rakaita sei asi kazhinji mararamiro aunoita ndiwo anotema kuti uchava noutano hwakadini. Saka paunoti “Ndinoda kuita maekisesaizi,” zviri kwauri kubva wazviita kana kuti kurega!


text:
Muroyi
Muroyi (Witch in English) munhu anofungirwa kunzi anoshandisa masimba akaipa kana mushonga wakaipa kuti: abudirire, atonge vamwe kana kukuvadza vamwe. Muroyi angava murume kana mukadzi. Mutsika zhinji zvinofungirwa kuti varoyi vanofamba vachiita mabasa avo munguva dzehusiku. Pasichigare huroyi hwakanga hwusinga shandisirirwi vanhu vese-vese. Hwaishandiswa nguva yehondo kukuvadza mhandu. Muenzaniso unowanikwa mubhuku rinonzi Kutonhodzwa kwaChauruka. (kana paine vachiri kutondera nyaya iyi ngava tibatsirewo nekuwedzerera dzinde iri)
Tsika[chinja | edit source]
- Kusatenda huroyi
- Muroyi royera kuri kuti vavakidzani vagokupupurira.
- Akaroyiwa neakafa.
- Munhu uyu haabvaruri magumbeze - kutaura kuti haarare mumagumbeze acho nokuti anenge ari kuroya husiku.
Hunobvepi Huroyi[chinja | edit source]
Huroyi hunonzi hunouya nenzira dzakatsaukana.
- Humwe huroyi hunonzi ndehwemadzinza hunotambidzanwa kubva kuvakuru vedzindza rimwe nemunhu ari kuhupihwa. Mumwe mwanasikana anokwanisa kunge akagamuchidzwa huroyi kubva kumadzitete kana madzimbuya. Pane kutaura kunoti izvi zvinonyanya kutangira kuhope kwaanoedzwa nevaroyi kuti vaone kuti ane moyo ungatambira huipi hwacho here.
- Vamwe ndivo vanoita huroyi hwekutsvaga vega vaine zvinangwa nezvikonzero zvakasiyana. Vamwe vanodaro nokuda kweshanje; kuda kutonga, kana kuda kupfuma.


text:
Tsivatsaona
Mukushanda kunoita hushangazhi, Tsivatsaona chirongwa chinobatsira vemabhizinisi munguva yokunge nzvimbo dzavo dzehushangazhi dzarasikirwa nemari kuburikidza nenjodzi dzinoitika muhushangazhi. Vamabhizinisi vanoripa muripo kuKambani dzeTsivatsaona (Insurance) mwedzi wega-wega; musi unoitika tsaona munzvimbo yehushangazhi, makambani eTsivatsaona anotsiva hukoshi hwechinhu chinenge charasika mutsaona. Izvi zvinobatsira kuti vemabhizinisi vakwanise kudzoka pakushanda zvakare mushure metsaona. Kambani dzeTsivatsaona dzinogamuchira mudeme-mudeme kubva kumabhizinisi akawanda, izvi zvichibatsira kuti pave nehomwe yemari inoshandiswa musi unoitika tsaona kune avo vanenge vakaita mudeme-mudeme.


text:
Mudungwe
Izwi rokuti mudungwe (Queue in English) rinoreva mutsetse wevanhu zvikurusei vakamirira chimwe chinhu chavanoda kugamuchira. Kunonzi mudungwe kana vanhu vakamira mumwe shure kwemumwe, vakatarisana makotsi. Vamwe vatauri vanouti chirundu.
Mudungwe wakasiyana nerundaza rwekuti vanhu vanomira vakaererana mapendekete pasina ari shure kwemumwe.
Vanhu vanogona kuita mudungwe wekutenga chingwa, kupinda mubhazi, kuvhota zvichingodaro. Mudungwe unoitika kana vanhu vachiuya kuzogamuchira vakawanda kudarika kugamuchidzwa kwacho kuri kuitika.


text:
Ungada here kuverenga nyaya ino mumutauro we%%?
Hongu
Kwete
Sei Muchinzi Zvapupu zvaJehovha?
Jehovha izita raMwari rinowanika muBhaibheri. (Eksodho 6:3; Pisarema 83:18) Chapupu munhu anotaura maonero kana kuti chokwadi zvaane chivimbo nacho.
Saka zita redu rokuti Zvapupu zvaJehovha rinoita kuti tizivikanwe seboka revaKristu vanozivisa chokwadi nezvaJehovha, Musiki wezvinhu zvose. (Zvakazarurwa 4:11) Tinoparidzira vamwe nemararamiro atinoita uye nokuvaudza zvatinenge tadzidza muBhaibheri.—Isaya 43:10-12; 1 Petro 2:12
© 2014 Watch Tower Bible and Tract Society of Pennsylvania.
|


text:
Munoda Kuziva Zvokadi Here?
ZVOKADI zvenyi? Zvokadi ngo pamusoro po muvhunjo jinodikana maningi jinociizwa ngo vandhu. Kangaije imwimwi munocishamaiswa ngo pamusoro po muvhunjo inga iji:
- Mwari anotitaja zvokadi-kadi here?
- Hondo no madambujiko zvinozopera here?
- Ngozvapi zvinoitika kwatiri tikafa?
- Kuno vetero iri yese ko vakafa here?
- Ndingakumbirisa kudini kuti ndizike ndi Mwari?
- Ndingawanisa kudini mudakaro mu upenyu?
Mungajiwanirepi mipinguro jo muvhunjo iji? Kudea makamboenda mu mabhibhirioteka kana mu maroja o mabhuku, kangaije makavona zviuru no zviuru zvo mabhuku anodenga inga anopa mipinguro. Ngokudaro, kazinji-kazinji, bhuku rimwe rinophikiza rimweni. Amweni anovoneka inga anoshanda panguva yondhoyo asi panguva shomani aacashandi zve anoithwa nga papsa kana kucinjwa.
Zvakanyadaro, kuno bhuku rimwe rino mipinguro jinogondeka. Iri ibhuku ro zvokadi. Jesu wakananga mu mukumbiro kuna Mwari kuti: “Izwi renyu ndha kadi.” (Johani 17:17) Nyamasi uno tinoziva Izwi rondhoro inga Bhaibheri Rakacena. Mu matsamba anotevera, mucava no cikhombiso co mipinguro jakajeka zve jakagondeka jo Bhaibheri ku muvhunjo jiri panyezuru apa.
Mwari Anotitaja Zvokadi-kadi Here?
NGENYI UNOIZWA MUVHUNJO UWU? Tiri kurarama mu nyika yakazara ngo ushati zve no kutama kurungama. Zviara zvizinji zvinojijisa kuti matambujiko atinawo kuda ka Mwari.
NGOZVAPI ZVINOJIJISA BHAIBHERI? Mwari aamboitisi zvakashata. “Mwari aaiti zvakaxata kamare! Nyakukwanisa bzese aaxaixi.” anonanga Jobe 34:10. Mwari ano cidisiso co rudo kuno vandhu. Ndio ndava Jesu wakajijisa kukumbira kudari: “Baba wedu muri nyezuru…umambo hwenyu ngahuze kwedu, kuda kwenyu ngakuitwe pasi pano inga nyezuru.” (Mateu 6:9, 10) Mwari anotitaja maningi, wakajinesa kuti akwanise cidisiso cake kamare.-Johani 3:16.
Vonanyizve Genesi 1:26-28; Jakobe 1:13; zve na 1 Pedru 5:6, 7.
Hondo no Madambujiko Zvinozopera Here?
NGENYI UNOIZWA MUVHUNJO UWU? Hondo jiri kuenderera mberi jecivuraya civerengo cisikanangiki co vandhu. Itusu tese tinocizwa kuhwajihwa patinovona kutambujika ko vandhu.
NGOZVAPI ZVINOJIJISA BHAIBHERI? Mwari wakananga nguva yaanozogaja mutendere pasi pese. Pasi po Umambo hwake-utongi hwo mugore, vandhu “avazojijibze kuita hondo.” Pandau pazvo, “vanozogura [vanozopfura] mapanga avo, kumaita mapaja.” (Isaia 2:4) Mwari anozopeja kutama kurungama kwese no madambujiko. Bhaibheri rinogondesa: “[Mwari] anozopukusa misoji yo mu meso mavo. Akucazovi no kufa nokuti mariji, kurira nokuti kuhwaja. Ngokuti bzokare [kubatanija kutama kurungama no madambujiko a nyamasi uno] bzakapinda.”-Apokalipsi [Cakapangidzirwa] 21:3, 4.
Vonanyizve Nduyo 37:10, 11; 46:10, [46:9, BAIBERI MAZWI AKACENA AMWARI]; zve na Mikeya 4:1-4.
Ngozvapi Zvinoitika Kwatiri Tikafa?
NGENYI UNOIZWA MUVHUNJO UWU? Zviara zvizinji zvo mu nyika zvinojijisa kuti kuno ciro mukati mo mundhu cinoramba cecirarama pakupera kufa. Vandhu vamweni vanotenda kuti vakafa vanokwanisa kukhuvaza vari penye kana kutizve Mwari anopanica vashati ngo kuvatongera nyathwa yo kuvatambuja mu gehena.
NGOZVAPI ZVINOJIJISA BHAIBHERI? Vandhu vanosia kurarama pa kufa. “Vakafa…avabzizivi,” anonanga Mucumaeri 9:5. Zvecivoneka kuti vakafa avazivi, avazwi kana kuita ciri cese, ivona avakwanisi kukhuvaza-kana kubesa-vandhu vanorarama.-Nduyo 146:3, 4.
Vonanyizve Genesi 3:19 zve Mucumaeri 9:6, 10.
Kunovetero iri Yese ku Vakafa Here?
NGENYI UNOIZWA MUVHUNJO UWU? Itusu tinoda kurarama zve tinoda kubusa upenyu pamwepo no vayani votinoda. Ngo cibarihwe tinodandha ro kuvonazve vadoni vedu vakafa.
NGOZVAPI ZVINOJIJISA BHAIBHERI? Vandhu vazinji vakafa vanozomuswa ko vakafa. Jesu wakagondesa kuti “vayana vari mu makuva…vanozomuka.” (Johani 5:28, 29) Mukuzwirana no cidisiso ca Mwari co kutanga, vayani vanozomuswa ko vakafa inga vandhu vanozova no mukhanjo wo kurarama muparadhesi pasi pano. (Luka 23:43) Cigondiso ici co nguva yo kumbeji, cinobatanija uhomi hwakaperera pomwe no upenyu hucingaperi ku vandu vanopurukira. Bhaibheri rinoti: “Varurami vanazoita [vanozoita] veno vo nyika, vanozogaremo mbhera narini.”-Nduyo 37:29.
Vonanyizve Jobe 14:14, 15; Luka 7:11-17; zve no Maitiro o Vapostori 24:15.
Ndingakumbirisa Kudini Kuti Ndizike Ndi Mwari?
NGENYI UNOIZWA MUVHUNJO UWU? Zvokadi kamare, vandhu mu zviara zvese vanoita mukumbiro. Zvakanyadaro, vazinji vanozwa kuti mukumbiro javo ajidavihwi.
NGOZVAPI ZVINOJIJISA BHAIBHERI? Jesu wakajijisa kuti ticaphinda-phinda magama mu mukumbiro jedu. Iyena wakati, “Mukaita mukumbiro mucawanja mazwi.” (Mateu 6:7) Tikada kuti Mwari apurukire mukumbiro jedu, tinodikana kukumbira munjira yaanotendera. Kuti tiite izvi, tinodikana kujija kuti kuda ka Mwari ngakupi perapo tokumbira mukuzwirana nako. Tsamba yokutanga ya Johani 5:14 inosanangura kuti: “Tikamukumbira ciro, ngo kuteveja kuda kwake, iyena anotipurukira.”
Vonanyizve Nduyo 65:3, [65:2, BSM]; Johani 14:6, 14; zve na 1 Johani 3:22.
Ndingawanisa Kudini Mudakaro mu Upenyu?
NGENYI UNOIZWA MUVHUNJO UWU? Vandhu vazinji vanotenda kuti mare, nduma, kana kuseja kunovaitisa kuti vadakare. Ngokudaro, ivona vanozvitevera zviro izvi-kaveta vari kunzvengwa ngo mudakaro.
NGOZVAPI ZVINOJIJISA BHAIBHERI? Jesu wakakhombija khiya yo mudakaro paakananga kuti: “vanomucena vanomujimu wo umasikini [‘vanoziva zvinodiwa zvavo zvo kumujimu,’ NM], ngokuti Umambo hwo mugore ngo hwavo.” (Mateu 5:3) Mudakaro wokadi ungawanika basi tikatevera mudanyu jo kuzaja cinodiwa cedu cikuru-kuru-njara yedu yo zvokadi zvo kumujimu ngo pamusoro pa Mwari no cidisiso cake kwatiri. Zvokadi iyi inowanika mu Bhaibheri. Kuziva zvokadi iyi zvingatibesa kuti tizwisise kuti ngo zvapi zvinodikana kamare-zve no zvapi zvicingadikani. Kuregerera Bhaibheri kuti ritungamirire zvisungo zvedu zve no zviito zvinoseseja ku upenyu huno cidisiso.-Luka 11:28.
Vonanyizve Mazwi Akangwara 3:5, 6, 13-18 zve no 1 Timoti 6:9, 10.
Zvotaperari kuvona ngo kukasika cainga civoniso co mipinguro jo Bhaibheri ku mivhunjo mutandhatu basi. Munoda kuziva zvakawanda kupinda izvi here? Pacina kukana-kana imwimwi munoda, kudea muri pakati pavayana “vano mujimu wo umasikini [‘vanoziva zvinodiwa zvavo zvo kumujimu,’ NM].” Kangaije mungashamaiswa ngo mivhunjo jimweni, inga iji: ‘Kudea Mwari ecititaja, ngenyi anoregerera kushata kwakanyanya zve no madambujiko mu nguva yakareba iyi yo zviitiko? Ndingaitisa kudini kuti mugarire wo mbhuri yangu uite nane?’ Bhaibheri rinotipa mipinguro jakazara zve jinodakajisa ku mivhunjo iji zve no jimweni jakawanda.
Zvakanyadaro, vazinji nyamasi uno vanokana-kana kujija Bhaibheri. Ivona vanorivona inga bhuku guru-guru kazinji rinonesa kurizwisisa. Munoda kubeswa here kuti muwane mipinguro mu Bhaibheri? Zvapupu zva Jehovha zvinomutatija njira mbiri jo kumubesa ndijo.
Yokutanga, bhurushura Mwari Anodenyi Kuna Itusu? rakanasirihwa kuti ribese vakabatika ngo basa kuti vavone mipinguro jakajeka jo Bhaibheri ku mivhunjo jinodikana. Njira yocipiri urongwa hwo jijo yo Bhaibheri yo pamuzi icikariphwi. Pacina mutengo, umwe wo Zvapupu zva Jehovha anogara phedo nemwi, anokwanisa kujijisa Bhaibheri, ungavia pamuzi penyu kana pa ndau imweni yo munodakarira kuti apeje nguva shoma vhiki ngo vhiki ecimujijisa Bhaibheri. Pasi pese zviuru no zviuru zvo vandhu zviri kubesehwa ngo urongwa uhu. Vazinji vavo vagumira pa mbhejiso iyi: ‘Inini ndawana zvokadi!’
Akuna cakapinda kunaka kuwana. Zvokadi yo Bhaibheri inotisujunura mu kuthya maninji, kukanganiswa, zve no kuthya kamahara. Iyi inotipa vetero, cidisiso zve no mudakaro. Jesu wakati: “Munozoziva bzokadi, no bzokadi bzinozomusujunura.”-Johani 8:32.


text:
Below is a full High Definition video excerpt of War Veterans leader who is now the legislator for Buhera South, Joseph Chinotimba as he preached the Bible to an energetic crowd at the late senator Kumbirai Kangai’s funeral in Buhera last week.
“Manzwa mufundisi ataura pano – kuti kupanduka panduka ndokunoita kuti tirege kubudirira. Uyu unezvake uyu unezvake. Kangai anoti mazuva ange apera hwiro unondimirira ko iwewe ako aripapi tichi pano panyika toiteyi? Dzokerera iwe. Dzokerera!,! shouted Chinotimba as he preached to a crowd in Buhera last week. The crowd kept responding with Amens as Chinotimba continued preaching. VIDEO:


text:
Ruchiva
Ruchiva (lust) zvinoreva chivi chokutarira chinhu (kana munhu) chisiri chango uchibva wadisa kuti dai chava chako. Munhu anogona kunge ari kuchiva mukadzi wemunhu kana musikana uyo asina kuroora, uku kungava kuchiva chimiro kana zvimwewo zviri pamunhukadzi. Vakadzi zvakare vanokwanisa kukundwa neruchiva mwoyo yavo ichichiva chimiro kana hupfumi hwemurume kana zvimwewo zviri pavanhurume.
Pamirairo gumi yaMwari panonzi usachiva. Mutemo wegumi unoti, Usachiva imba yomumwe, usachiva mukadzi womumwe, kana muranda wake, kana murandakadzi wake, kana nzombe yake, kana mbongoro yake, kana chimwe chomumwe.


text:
Mudzi wenhamba
Muchidzidzo masvomhu, mudzi wechi n we nhamba iri kumurirwa na x (nth root of a number), inhamba inomirirwa na r, yokuti kana yaradanurwa padanho n, zvinoenzana na x. Hukama uhwu hunonyorwa sezvizvi,
apa n anenge ari munongedzo remudzi wacho. Mudzi wepiri unenge une munongedzo wa 2, mudzi wechitatu unenge une munongedzo wa 3, mudzi wemakumi maviri unenge une munongedzo wa 20, zvichingodaro.
Somuenzaniso:
- 2 mudzi wepiri wa 4, nokuti 22 = 4.
- −2 mudzi wepiri wa 4, nokuti (−2)2 = 4.
- 9 mudzi wepiri wa 81, nokuti 92 = 81.
- −9 mudzi wepiri wa 81, nokuti (−9)2 = 81.
Mudzi wenhamba unowanza kunyorwa kuchishandiswa chiratidzo kana , kana kana kureva mudzi wepiri.
Apa anoshandiswa kumiria mudzi wetatu, anomirira mudzi wechina, zvichingodaro. Pakupangidza , n anonzi munongedzo - index kuEnglish. Apa n anotiudza kana kunongedza kuti parikutsvagwa mudzi wenhamba wechingani.


text:
Ungada here kuverenga nyaya ino mumutauro we%%?
Hongu
Kwete
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
Hongu
Kwete
20 Zvino Abrahamu akatamisa musasa kubva ipapo,+ akaenda kunyika yeNegebhu, akagara pakati peKadheshi+ neShuri+ uye achigara ari mutorwa paGerari.+
2 Abrahamu akatizve nezvaSara mudzimai wake: “Ihanzvadzi yangu.”+ Naizvozvo Abhimereki mambo weGerari akatumira shoko, akatora Sara.+
3 Mwari akazouya kuna Abhimereki achirota usiku akati kwaari: “Tarira wangofanana nomunhu akafa nemhosva yomukadzi wawatora,+ zvaari mudzimai womuridzi.”+
4 Zvisinei, Abhimereki akanga asina kuswedera pedyo naye.+ Nokudaro akati: “Jehovha, chokwadi muchauraya rudzi rwakarurama here?+
5 Haana kuti kwandiri, ‘Ihanzvadzi yangu’ here? uye iye—haanawo kuti, ‘Ihanzvadzi yangu’ here? Ndaita izvi nomwoyo wakatendeseka uye nemaoko angu asina mhosva.”+
6 Mwari wechokwadi akati kwaari achirota: “Iniwo ndaziva kuti waita izvi nomwoyo wakatendeseka,+ uye ndanga ndichikudzivisawo kuti usanditadzira.+ Ndokusaka ndisina kukubvumira kumubata.+
7 Asi zvino, dzorera mudzimai womurume wacho, nokuti iye muprofita,+ uye achakutetererera.+ Naizvozvo ramba uchirarama. Asi kana usingazomudzoreri, ziva kuti chokwadi uchafa, iwe navose vari vako.”+
8 Naizvozvo Abhimereki akafumomuka, akashevedza vashandi vake vose akataura zvinhu zvose izvi vachinzwa. Varume vacho vakatya kwazvo.
9 Abhimereki akabva ashevedza Abrahamu akati kwaari: “Chii chawatiitira, uye ndakutadzirei, zvawaunza chivi chikuru pandiri nepaumambo hwangu?+ Wandiitira zvinhu zvaisafanira kuitwa.”+
10 Abhimereki akati kuna Abrahamu: “Waifungei zvawakaita chinhu ichi?”+
11 Abrahamu akati: “Ndakazviita nokuti ndakati, ‘Chokwadi munzvimbo ino hamutyiwi Mwari,+ uye vachandiuraya nokuda kwomudzimai wangu.’+
12 Uyezve, chokwadi ihanzvadzi yangu, mwanasikana wababa vangu, asi haasi mwanasikana waamai vangu; iye akazova mudzimai wangu.+
13 Mwari paakandidzungairisa ndichibva paimba yababa vangu,+ ndakati kwaari, ‘Uyu ndiwo mutsa wako worudo+ waungandiitira: Panzvimbo dzose dzatichasvika iti nezvangu: “Ihanzvadzi yangu.”’”+
14 Abhimereki akazotora makwai nemombe nevashandirume nevashandikadzi akazvipa Abrahamu, akamudzorera Sara mudzimai wake.+
15 Uyezve Abhimereki akati: “Tarira nyika yangu iri pamberi pako. Gara pakanaka kwauri.”+
16 Kuna Sara akati: “Tarira ndinopa hanzvadzi yako chiuru chemari yesirivha.+ Tarira iyo chinhu chako chokufukidzisa+ maziso kuna vose vaunavo, pamberi pevanhu vose, uye hauchazvidzwi.”
17 Abrahamu akateterera Mwari wechokwadi;+ Mwari akaporesa Abhimereki nomudzimai wake nevarandasikana vake, vakatanga kubereka vana.
18 Nokuti Jehovha akanga avhara zvakasimba zvibereko zvose zveimba yaAbhimereki nemhosva yaSara, mudzimai waAbrahamu.+
© 2014 Watch Tower Bible and Tract Society of Pennsylvania.
|


text:
GURUKOTA rezvemadzimai, kuenzaniswa kwemikana nekusimudzirwa
kwenharaunda, Cde Oppah Muchinguri, vari kukurudzira vanhukadzi kuti vashande nesimba kuitira kuti vasimukire muraramo yavo.
Vakataura mashoko aya nguva pfupi yadarika apo vaiona mabhindauko eWomen Embroidery and Craft Project ayo ari kuitirwa pamba paMai Jane Chitsunge, kuGreystone Park, muguta reHarare.
“Ndinotenda zvikuru nemabasa ari kubatwa naMai Chitsunge ekubatsirana nemadzimai vachivaitisa mabhindauko akasiyana kuti vagone kuraramisa mhuri. Mawoko haasi ekugarisa pasi asi kuti anofanira kuunza chouviri nekuti ndizvo zvinosimudzira upfumi hwenyika zvichienderana nechirongwa cheHurumende cheZim-Asset,” vakadaro Cde Muchinguri.
Vakati madzimai akangwara anoshandisa zviwanikwa mukugadzira zvinhu zvinopa pundutso zvakadai sekusona matehwe vachigadzira mbatya, mabhegi, kubika nezvimwe.
“Nyika yedu ine zviwanikwa zvakawanda zvatinogona kushandisa kuti tinge tichiwana mari kubva mazviri uye ndinofara zvikuru nekuona zvimwe zvinhu zvamunogadzira zvinofarirwa munyika muno nekunze. Bazi redu rakaisa US$100 000 parutivi yakamirira kuti madzimai akwerete mukusimudzira mabhindauko avo,” vakadaro.
Vakati vanoda kuti madzimai akawanda apinde munyaya dzezvezvicherwa, kurima, kushanya nekugadzira midziyo yakasiyana.
“Tine donzvo zvekare rekurwisa nyaya dzemhirizhonga mudzimba nemumabasa pamwe nekumbunyikidzwa kana kubatwa chibharo kwemadzimai nevana. Munguva pfupi yadarika, takatambira magwaro akabva kubazi rinoona nezvinoitika mukati menyika, reHome Affairs, airatidza kuti vasikana vechidiki vanokwana 100 vari kubatwa chibharo pasvondo rega-rega zvinova zvinodzimba moyo wangu,” vakadaro Cde Muchinguri.
Vakaenderera mberi vachiti chinonyanya kuvarwadza kubatwa chibharo kwevana vadiki nevanhu vekuziva pamwe nehama dzepedyo idzo dzinofanira kunge dzichivachengetedza. Bazi ravo, vakadaro, rine nzvimbo mbiri pari zvino idzo dziri kuMasvingo (Roger Howman) neMashonaland East (Jamaica Inn) dziri kubatsira mukuturenwa kwemadzimai ekumaruwa mumabhindauko ekuveza, kudhirowa, kurima mbatatisi mumasaga, kuchengeta huku nemombe dzemukaka.
Vamwe vaive pachiitiko ichi vaisanganisira vamiriri venyika dzinoti Brazil, United Kingdom, Canada, Zambia, Malawi, Spain nePortugal.


text:
CHITSAUKO 4
Jesu Kristu Ndiani?
Basa rinokosha raJesu nderei?
Akabva kupi?
Aiva munhu akaita sei?
1, 2. (a) Nei kuziva nezvomumwe munhu akakurumbira kusingarevi kuti unonyatsomuziva? (b) Kuvhiringidzika kupi kuripo pamusoro paJesu?
MUNYIKA mune vanhu vakawanda vakakurumbira. Vamwe vanozivikanwa zvikuru munzvimbo yavanogara, guta, kana kuti nyika. Vamwe vanozivikanwa munyika yose. Zvisinei, kungoziva zita romumwe munhu akakurumbira hazvirevi kuti unonyatsomuziva. Hazvirevi kuti unoziva zvakadzama mamiriro ake ezvinhu uye zvaari chaizvo somunhu.
2 Vanhu vari munyika yose vakanzwa chimwe chinhu nezvaJesu Kristu, kunyange zvazvo akararama panyika makore anenge 2 000 akapfuura. Nepo vakawanda vanovhiringidzika pamusoro pokuti Jesu aimbova ani chaizvo. Vamwe vanoti aingovawo zvake munhu akanaka. Vamwe vanotaura kuti aingovawo zvake muprofita. Uyezve vamwe vanodavira kuti Jesu ndiye Mwari uye anofanira kunamatwa. Anofanira kunamatwa here?
3. Nei zvichikosha kuti uzive chokwadi pamusoro paJesu?
3 Zvinokosha kuti uzive chokwadi pamusoro paJesu. Nei? Nokuti Bhaibheri rinoti: “Kuti vawane upenyu husingaperi, vanofanira kuramba vachiwana zivo pamusoro penyu, imi Mwari wechokwadi chete, uye pamusoro pouya wamakatuma, iye Jesu Kristu.” (Johani 17:3) Chaizvoizvo, kuziva chokwadi pamusoro paJehovha Mwari uye Jesu Kristu kunogona kuita kuti munhu awane upenyu husingaperi muparadhiso pasi pano. (Johani 14:6) Uyezve, Jesu akaratidza muenzaniso wakanaka kwazvo wemararamiro uye kubata vamwe. (Johani 13:34, 35) Muchitsauko chokutanga chebhuku rino, takakurukura chokwadi pamusoro paMwari. Iye zvino ngatikurukurei zvinodzidziswa neBhaibheri pamusoro paJesu Kristu.
MESIYA AKAPIKIRWA
4. Zita rokuti “Mesiya” uye “Kristu” anorevei?
4 Kare kare Jesu asati aberekwa, Bhaibheri rakafanotaura kuuya kwouya aizotumwa naMwari saMesiya, kana kuti Kristu. Zita rokuti “Mesiya” (kubva mushoko rechiHebheru) uye rokuti “Kristu” (kubva mushoko rechiGiriki) ose anoreva “Muzodziwa.” Uyu akapikirwa aizozodzwa, kureva kuti, aizosarudzwa naMwari kuti ave munzvimbo inokosha. Muzvitsauko zvichazotevera zvebhuku rino, tichadzidza zvakawanda nezvenzvimbo inokosha yaMesiya pakuzadziswa kwezvipikirwa zvaMwari. Tichadzidzawo nezvezvikomborero izvo Jesu anogona kutiunzira kunyange iye zvino. Zvisinei, Jesu asati aberekwa, hapana mubvunzo kuti vakawanda vainetseka kuti, ‘Ndiani achava Mesiya?’
5. Vadzidzi vaJesu vaiva nechokwadi chizere chei nezvake?
5 Muzana remakore rokutanga C.E., vadzidzi vaJesu wokuNazareta vaiva nechokwadi chizere chokuti iye ndiye aiva Mesiya akanga afanotaurwa. (Johani 1:41) Mumwe wevadzidzi vacho, murume ainzi Simoni Petro, akataura pachena kuna Jesu kuti: “Ndimi Kristu.” (Mateu 16:16) Zvisinei, vadzidzi ivavo vaigona sei kuva nechokwadi—uye isu tingava sei nechokwadi—chokuti chaizvoizvo Jesu ndiye Mesiya akapikirwa?
6. Enzanisira kuti Jehovha akabatsira sei vanhu vakatendeka kuziva Mesiya.
6 Vaprofita vaMwari vakararama Jesu asati auya vakafanotaura mashoko akadzama pamusoro paMesiya. Mashoko aya akanga akadzama aizobatsira vamwe kuti vamuzive. Tingazvienzanisira seizvi: Ngatitii waizokumbirwa kuenda kuchiteshi chemabhazi chakazara vanhu kana kuti chezvitima kana kuti kunhandare yendege kunotambira mumwe munhu wausina kumbobvira waona. Zvaisazobatsira here kudai mumwe munhu aizokupa mashoko akadzama mashomanana ane chokuita nomunhu wacho? Saizvozvowo, achishandisa vaprofita vomuBhaibheri, Jehovha akapa rondedzero yakatodzama yezvaizoitwa naMesiya uye zvaizoitika kwaari. Kuzadzika kwouhwu uprofita hwakawanda kwaizobatsira vanhu vakatendeka kunyatsomuziva.
7. Ndohupi uprofita huviri hwakazadzika hwaiva nechokuita naJesu?
7 Funga nezvemienzaniso miviri chete. Kutanga, kuchine makore anodarika 700, muprofita Mika akafanotaura kuti Iye akapikirwa wacho aizoberekerwa muBhetrehema, taundi duku raiva munyika yeJudha. (Mika 5:2) Jesu akamboberekerwa kupi chaizvo? Chokwadi, mutaundi iroro chairo! (Mateu 2:1, 3-9) Chechipiri, kuchine mazana emakore akawanda, uprofita hwakanyorwa pana Dhanieri 9:25 hwakataura gore chairo raizoonekwa Mesiya—29 C.E. * Kuzadzika kwouprofita uhwu nohumwe kunoratidza kuti Jesu ndiye akanga ari Mesiya akapikirwa.
8, 9. Uchapupu hupi hwokuti Jesu ndiye akanga ari Mesiya hwakava pachena paakabhabhatidzwa?
8 Humwe uchapupu hwokuti Jesu ndiye akanga ari Mesiya hwakava pachena gore ra29 C.E. rava kuda kunopera. Iroro ndiro gore rakaenda Jesu kuna Johani Mubhabhatidzi kuti anobhabhatidzwa muRwizi rwaJodhani. Jehovha akanga avimbisa kupa Johani chiratidzo chaizoita kuti azive Mesiya. Johani akaona chiratidzo ichocho pakabhabhatidzwa Jesu. Bhaibheri rinotaura kuti izvi ndizvo zvakaitika: “Achangobva kubhabhatidzwa, Jesu akabuda mumvura; uye tarira! matenga akavhurika, Johani akaona mudzimu waMwari uchiburuka wakaita senjiva uchiuya paari. Tarira! Kwaivawo neinzwi rakabva kumatenga rakati: ‘Uyu ndiye Mwanakomana wangu, anodiwa, wandafarira.’” (Mateu 3:16, 17) Pashure pokunge aona uye anzwa zvakanga zvaitika, Johani haana kuva nomubvunzo kuti Jesu akanga atumwa naMwari. (Johani 1:32-34) Panguva yakadururwa mudzimu waMwari, kana kuti simba rinoita basa paari zuva iroro, Jesu akava Mesiya, kana kuti Kristu, uya akasarudzwa kuti ave Mutungamiriri uye Mambo.—Isaya 55:4.
9 Kuzadzika kwouprofita hweBhaibheri uye uchapupu hwaJehovha Mwari pachake zvinoratidza pachena kuti Jesu ndiye akanga ari Mesiya akapikirwa. Asi Bhaibheri rinopindura mimwe mibvunzo miviri inokosha pamusoro paJesu Kristu: Akabva kupi, uye aiva munhu akaita sei?
JESU AKABVA KUPI?
10. Bhaibheri rinodzidzisei nezvokuvapo kwaJesu asati auya pasi pano?
10 Bhaibheri rinodzidzisa kuti Jesu akararama mudenga asati auya pasi pano. Mika akaprofita kuti Mesiya aizoberekerwa muBhetrehema uye akataurawo kuti Iye aiva we“panguva yokutangatanga.” (Mika 5:2) Kakawanda, Jesu pachake akataura kuti akararama kudenga asati aberekwa somunhu. (Johani 3:13; 6:38, 62; 17:4, 5) Sechisikwa chomudzimu chaiva kudenga, Jesu aiva noukama chaihwo naJehovha.
11. Bhaibheri rinoratidza sei kuti Jesu ndiye Mwanakomana waJehovha anokosha zvikuru?
11 Jesu ndiye Mwanakomana waJehovha anokosha zvikuru—uye izvozvo zvine chikonzero chakanaka. Iye anonzi “dangwe rezvisikwa zvose,” nokuti aiva chisikwa chokutanga chaMwari. * (VaKorose 1:15) Pane chimwewo chinhu chinoita kuti Mwanakomana uyu ave anokosha chaizvo. Iye ndiye “Mwanakomana . . . akaberekwa ari mumwe oga.” (Johani 3:16) Izvi zvinoreva kuti Jesu ndiye chete akasikwa naMwari zvakananga. Jesu ndiye chete akashandiswa naMwari paakasika zvimwe zvinhu zvose. (VaKorose 1:16) Uyewo Jesu anonzi “Shoko.” (Johani 1:14) Izvi zvinotiudza kuti aitaura achimiririra Mwari, pasina mubvunzo achiendesa mashoko uye murayiridzo kune vamwe vanakomana vaBaba, vomudzimu uye vanhu.
12. Tinoziva sei kuti Mwanakomana wedangwe haana kuenzana naMwari?
12 Mwanakomana wedangwe akaenzana naMwari, sezvinodavirwa nevamwe here? Izvozvo handizvo zvinodzidziswa neBhaibheri. Sezvataona mundima yapfuura, Mwanakomana akaita zvokusikwa. Saka zviri pachena kuti iye akava nepaakatangira, nepo Jehovha Mwari haana paakatangira kana mugumo. (Pisarema 90:2) Mwanakomana akaberekwa ari mumwe oga haana kumbofunga nezvokuedza kuti ave akaenzana naBaba vake. Bhaibheri rinodzidzisa zviri pachena kuti Baba vakuru pane Mwanakomana. (Johani 14:28; 1 VaKorinde 11:3) Jehovha chete ndiye “Wemasimbaose.” (Genesisi 17:1) Saka hapana waakaenzana naye. *
13. Bhaibheri rinorevei parinotaura nezvoMwanakomana so“mufananidzo waMwari asingaoneki”?
13 Jehovha noMwanakomana wake wedangwe vaishamwaridzana zvikuru kwemabhiriyoni emakore—kare kare matenga azere nenyeredzi uye nyika zvisati zvasikwa. Vanofanira kuva vaidanana zvikuru! (Johani 3:35; 14:31) Mwanakomana uyu anodiwa akanga akangoita saBaba vake. Ndokusaka Bhaibheri richitaura nezvoMwanakomana wacho so“mufananidzo waMwari asingaoneki.” (VaKorose 1:15) Chokwadi, mwanakomana womunhu zvaangava akafanana zvikuru nababa vake munzira dzakasiyana-siyana, Mwanakomana uyu wokudenga akaratidza zvakaita Baba vake uye unhu hwavo.
14. Mwanakomana waJehovha akaberekwa ari mumwe oga akasvika sei pakuberekwa somunhu?
14 Mwanakomana waJehovha akaberekwa ari mumwe oga akabva kudenga achizvidira, akauya pasi pano kuzorarama somunhu. Asi ungashamisika kuti, ‘Zvakaitika sei kuti chisikwa chomudzimu chiberekwe somunhu?’ Kuti aite izvi, Jehovha akaita chishamiso. Akatamisa upenyu hwoMwanakomana wake wedangwe kubva kudenga kuenda mudumbu remhandara yechiJudha yainzi Mariya. Hapana baba vari munhu vakabatanidzwa. Saka Mariya akabereka mwanakomana akakwana ndokumutumidza kuti Jesu.—Ruka 1:30-35.
JESU AIVA MUNHU AKAITA SEI?
15. Nei tichigona kutaura kuti kuburikidza naJesu tinosvika pakuziva Jehovha zviri nani?
15 Zvakataurwa uye zvakaitwa naJesu paaiva pasi pano zvinotibatsira kumuziva zvakanaka. Uyewo, kuburikidza naJesu tinosvika pakuziva Jehovha zviri nani. Nei zvakadaro? Yeuka kuti Mwanakomana uyu mufananidzo wakakwana waBaba vake. Ndokusaka Jesu akaudza mumwe wevadzidzi vake kuti: “Aona ini aonawo Baba.” (Johani 14:9) Mabhuku eBhaibheri mana anozivikanwa seEvhangeri—Mateu, Mako, Ruka, uye Johani—anotiudza zvakawanda nezvoupenyu, basa, uye unhu hwaJesu Kristu.
16. Ndezvipi zvainyanya kutaurwa naJesu, uye zvaaidzidzisa zvaibva kupi?
16 Jesu ainyanya kuzivikanwa so“Mudzidzisi.” (Johani 1:38; 13:13) Akadzidzisei? Ainyanya kutaura nezve“mashoko akanaka oumambo”—kureva Umambo hwaMwari, hurumende yokudenga ichatonga nyika yose uye ichaunza zvikomborero zvisingaperi kuvanhu vanoteerera. (Mateu 4:23) Zvaaitaura izvi zvaiva zvaani? Jesu pachake akati: “Zvandinodzidzisa hazvisi zvangu, asi ndezvaiye akandituma,” kureva Jehovha. (Johani 7:16) Jesu aiziva kuti Baba vake vaida kuti vanhu vanzwe mashoko akanaka oUmambo. Muchitsauko 8, tichadzidza zvimwe zvine chokuita noUmambo hwaMwari uye zvahuchaita.
17. Jesu aidzidzisira kupi, uye nei akaita zvakawanda kwazvo kuti adzidzise vamwe?
17 Jesu aidzidzisira kupi? Kwose kwose kwaaiwana vanhu—mumaruwa uyewo mumaguta, mumisha, mumisika, uye mudzimba dzavo. Jesu aisatarisira kuti vanhu vauye kwaari. Iye ndiye aienda kwavaiva. (Mako 6:56; Ruka 19:5, 6) Jesu akaitirei zvakawanda zvose izvozvo uye kushandisa nguva yake yakawanda kwazvo achiparidza uye achidzidzisa? Nokuti kuita izvozvo ndizvo zvaidiwa naMwari kuti aite. Jesu aiita zvaidiwa naBaba vake nguva dzose. (Johani 8:28, 29) Asi paiva nechimwe chikonzero nei aiparidza. Ainzwira tsitsi mapoka evanhu vaiuya kuzomuona. (Mateu 9:35, 36) Vakanga vangosiyiwa zvavo nevatungamiriri vavo vechitendero, avo vaifanira kunge vachivadzidzisa chokwadi pamusoro paMwari uye zvinangwa zvake. Jesu aiziva kuti vanhu vacho vaida zvikuru kunzwa shoko roUmambo.
18. Unonyanya kufarira unhu hupi hwaJesu?
18 Jesu aiva munhu aiva netsiye nyoro uye ainzwira tsitsi chaizvo. Saka vamwe vaiona zviri nyore kutaura naye uye kuti aiva nomutsa. Kunyange vana vainzwa vakasununguka vainaye. (Mako 10:13-16) Jesu akanga asingasaruri. Aivenga uori uye kusaruramisira. (Mateu 21:12, 13) Panguva apo vakadzi vaisanyanya kuremekedzwa uye vaiva neropafadzo shoma, iye aivaremekedza. (Johani 4:9, 27) Jesu aizvininipisa zvechokwadi. Pane imwe nguva, akageza tsoka dzevaapostora vake, basa raiwanzoitwa nomushandi akaderera.
19. Muenzaniso upi unoratidza kuti Jesu aiva nehanya zvikuru nezvaidiwa nevamwe?
19 Jesu aiva nehanya zvikuru nezvaidiwa nevamwe. Izvi zvainyanya kuoneka paaiita zvishamiso zvokuporesa achitungamirirwa nomudzimu waMwari. (Mateu 14:14) Somuenzaniso, mumwe murume aiva nemaperembudzi akauya kuna Jesu akati: “Kana muchida henyu, munogona kundichenesa.” Jesu pachake akanzwa kurwadziwa kwomurume uyu uye kutambura kwake. Asiririswa, Jesu akatambanudza ruoko rwake, akabata murume wacho, achiti: “Ndinoda. Cheneswa.” Uye murume wacho airwara akaporeswa! (Mako 1:40-42) Ungafungidzira here kuti murume iyeye akanzwa sei?
AKARAMBA AKATENDEKA KUSVIKA PAKUPEDZISIRA
20, 21. Jesu akaratidza sei muenzaniso wokuteerera Mwari nokuvimbika?
20 Jesu akaratidza muenzaniso wakanaka kwazvo wokuteerera Mwari nokuvimbika. Akaramba akatendeka kuna Baba vake vokudenga mumamiriro ezvinhu ose uye pasinei nokushorwa kwemarudzi ose uye kutambura. Jesu akarwisa zvakasimba uye zvinobudirira miedzo yaSatani. (Mateu 4:1-11) Pane imwe nguva, dzimwe hama dzaJesu hadzina kumutenda, dzichitotaura kuti akanga “ava kupenga.” (Mako 3:21) Asi Jesu haana kudzirega dzichimukanganisa; akaramba achingoita basa raMwari. Pasinei nokunyombwa uye kuitirwa zvakaipa, Jesu akaramba achizvidzora, asingamboedzi kukuvadza vaimushora.—1 Petro 2:21-23.
21 Jesu akaramba akatendeka kusvika pakufa—kuurayiwa nevavengi vake zvine utsinye uye zvairwadza. (VaFiripi 2:8) Funga zvaakatsungirira pazuva rokupedzisira roupenyu hwake somunhu. Akasungwa, akapomerwa nezvapupu zvenhema, akatongwa nevatongi vane uori, akasekwa nemhomho yevanhu, uye akatambudzwa nevarwi. Arovererwa padanda, akafema kokupedzisira, achishevedzera kuti: “Zvaitika!” (Johani 19:30) Zvisinei, pazuva rechitatu Jesu afa, Baba vake vokudenga vakamumutsirazve kuupenyu hwomudzimu. (1 Petro 3:18) Kwapera vhiki shomanana, iye akadzokera kudenga. Ikoko, “akagara kuruoko rworudyi rwaMwari” ndokumirira kugamuchira simba rokuva mambo.—VaHebheru 10:12, 13.
22. Jesu akapedzei nokuramba akatendeka kusvika pakufa?
22 Jesu akapedzei nokuramba akatendeka kusvika pakufa? Chaizvoizvo kufa kwaJesu kunoita kuti tiwane mukana woupenyu husingagumi muparadhiso pasi pano, maererano nechinangwa chaJehovha chepakutanga. Kuti rufu rwaJesu runoita sei kuti izvozvo zviitike zvichakurukurwa muchitsauko chinotevera.
^ ndima 7 Kuti uwane kutsanangurwa kwouprofita hwaDhanieri hwakazadzika hwaiva nechokuita naJesu, ona Mashoko Okuwedzera, mapeji 197-9.
^ ndima 11 Jehovha anonzi Baba nokuti ndiye Musiki. (Isaya 64:8) Sezvo Jesu akasikwa naMwari, iye anonzi Mwanakomana waMwari. Nokuda kwezvikonzero zvakafanana, zvimwe zvisikwa zvomudzimu kunyange munhu Adhamu zvinonzi vanakomana vaMwari.—Jobho 1:6; Ruka 3:38.
^ ndima 12 Nokuda kwohumwe uchapupu hunoratidza kuti Mwanakomana wedangwe haana kuenzana naMwari, ona Mashoko Okuwedzera, mapeji 201-4.


text:
Chidzudzani
Muchidzo chePimanyika (Geometry), chidzudzani (congruency in English) zvinoreva kuti zvivakwa zviviri zvine chiumbwa (shape) chakafanana uye hukuru (size) hwakaenzana. Izvi zvoreva kuti chiumbwa chokutanga chinokwanisa kushandurwa mamiriro kusvikira chati gedye-gedye kupindirana nechiumbwa chepiri; zvimwechitezvo tichitanga kushanda nechiumbwa chepiri. KuEnglish izwi rokuti chidzudzani rinoturikirwa richinzi congruency.
Kupiwa kwezita[chinja | edit source]
Zita rokuti chidzudzani riri kutoredzera pamutauro wemazuvano (slang) panonzi nevatyairi vemabhazi, nhasi radzudza vachireva kuti bhazi razara. Zviumbwa zvine chidzudzani zvinozadzana mupimo wemativi nemakonya. Chimwe chinoonekwa pazviumbwa zvine chidzudzani, kuringana kwemativi nemakonya ezviumbwa zviri kufananidzwa.


text:
Nhoroondo Dzine Chokuita naJesu Dzakanyorwa Riini?
Mhinduro yeBhaibheri
Maererano nemashoko akanyorwa ezvakaitika muupenyu hwaJesu, muapostora Johani akanyora kuti: “
Akazviona akapupurira, uye uchapupu hwake ndehwechokwadi, uye munhu iyeye anoziva kuti anotaura zvinhu zvechokwadi, kuti imi mutendewo.”
Chimwe chikonzero chinoita kuti tivimbe nezvinotaurwa neEvhangeri yakanyorwa naMateu, Mako, Ruka, uye Johani ndechokuti panguva yainyorwa nhoroondo idzi kwaiva nevanhu vakawanda vaiona nyaya dzacho dzichiitika. Zvimwe zvinyorwa zvinoratidza kuti Evhangeri yaMateu yakanyorwa makore masere Kristu afa, munenge muna 41 C.E. Nyanzvi dzakawanda dzakadzidza dzinoti yakanyorwa makore akawanda Kristu afa, asi vakawanda vanobvumirana nepfungwa yokuti mabhuku ose eMagwaro echiKristu echiGiriki akanyorwa muzana remakore rokutanga.
Vanhu vakaona Jesu ari mupenyu pasi pano, vakaona kufa kwake, uye kumutswa kwake vaigona kutaura kuti zvakanyorwa muEvhangeri ndezvechokwadi. Vaigona kudai vakataura kuti pane mashoko asina kururama kudai aivamo. Mumwe purofesa anonzi F. F. Bruce anoti: “
Chimwe chinhu chaiita kuti kuparidzira kwevaapostora kare kuve nesimba, kuteterera nechivimbo kwavaiita kuvateereri vavo; vakanga vasingangoti, ‘Tiri zvapupu zvezvinhu izvi,’ asiwo vaiti, ‘Sezvamunozivawo imi’ (Mabasa 2:”


text:
Mukokeri weMushininga
Mukokeri weMushininga (Chief Operating Officer or Operations Director) anenge ari mukokeri uye mushandi weSangano anotungamira mabasa esangano mazuva ose. Mukokeri weMushaninga anoshanda ari pasi peMukokeri Mukuru. Shoko rokuti mushininga rinoreva kushanda nesimba kana kushanda basa guru ringava rinorema kana rinoda kukasira kana rinoda hubindikiti (concentration) - irori shoko rokuti mushininga ndiro riri kuturikira inonzi operation kuChirungu.
Shoko rokuti operation iri richireva to work or labour kana kuti to have effect, be active, cause.
Mukokeri Mukuru kana kuti Mukokeri Muzvinabamba (Managing Director or Chief Executive Officer)' anenge ari mushandi wesangano uye ari nhengo yeDare reVakokeri aine basa rokutungamira mabasa esangano zuvanezuva. Mukokeri Mukuru anoshanda ari pasi peDare reVakokeri achipanga mazano mudare iri.
Mukokeri webamba (Executive Director) anenge ari mukokeri anoshandira sangano riri kutaurwa nezvaro zuva-nezuva, ari anoona kuti zvirongwa zvedare revakokeri, zviri kutevedzerwa nokuwaniswa midziyo, mari nehumhizha hunodikwana mubazi raanotungamira.
Mukokeri wezveMari kana kuti Mukokeri wezveMuduso (Finance Director or Chief Financial Officer)
Mukokeri wezveVashandi (Human Resources Director)
Mukokeri wezveKutengeserana (Marketing Director)
Mukokeri wekunze (Non-executive director) anenge ari nhengo yeDare reVakokeri asi asiri mukokeri mushandi.


text:
MALABO, EQUATORIAL GUINEA
—
Musangano wemazuva maviri wekuzeya mamiriro akaita nyaya dzekurima nekuwanira vanhu vemu Africa chikafu chakakwana watanga neChitatu zvine muntsindo muMalabo kuEquatorial Guinea imwe nyanzvi ichikurudzira vatungamiri vemuAfrica kuti vagadzirise zviri kunetsa munyika dzavo.
Nyanzvi iyi yati vatungamiri venyika dzemu Africa vanofanirwa kugadzirisa zvinhu nekuti vechidiki vari kukura munyika dzavo, vari kuwanda zuva nezuva, uye vazhinji vavo havana mabasa.
Chipangamazano mu African Union munyaya dzechikafu nebudiriro, Va Kagamba Julius Singoma, vanoti zvakakosha zvikuru kuti vatungamiri vemu Africa vagadzirise nyaya dzezvematongerwo enyika pamwe nebudiriro, kuitira kuti remangwana revechidiki ringe rakajeka.
Va Singoma vanoti mumisangano yavari kuita se African Union, zviri kuratidza pachena kuti pave nekubatana muvatungamiri vazhinji vemu Africa vari kuda kugadzirisa zvinhu munyika dzavo kuitira kuti zvinhu zvifambe zvakanaka.
Vatungamiri venyika dzemu Africa, avo vanosanganisira mutungamiri we Zimbabwe, VaRobert Mugabe, vasangana vakataura nyaya dzerunyararo, ukuwo madzimai avo achitarisa nyaya dzeHIV/AIDS uye kuti ndezvipi zvimwe zvingaitwe ne Africa yose mukupedza kana kumisa kupararira kwehutachiona hutsva.
Vachitaura mumusangano waitwa pasi pechirongwa che New Partnership for Africa’s Development, NEPAD, sachigaro ve African Union Commission, Amai Nkosazana Dlamini Zuma, vati yasvika nguva yokuti vatungamiri vemuAfrica vabatane zvine mutsindo mukusimudzira Africa ine runyararo nekugadzikana.
Vachitaurawo pamusangano weNEPAD uyu, mukuru we Economic Commission for Africa, Va Carlos Lopez, vakurudzirawo kubatana nekutongwa kwakanaka kweAfrica kuitira kuti Africa isarambe ichisaririra mumashure.
VaMugabe, vari mu Malabo pamwe negurukota rezvekurima, VaJoseph Made, pamwe negurukota rezvekunze kwenyika, Va Samuel Mumbengegwi..
Chinangwa chemusangano uyu ndechekuzeya nzira dzingashandiswa ne Africa mukusimudzira nyaya dzichikafu mumakore makumi mashanu anotevera pasi pedingindira rinoti Agenda 2063.
Musangano uyu wakakosha zvikuru kuZimbabwe sezvo nyika iyi iri kugara yakapemha chikafu sezvo chiri kurimwa munyika chisiri kukwanira vanhu vose.
Sangano re Zimbabwe Vulnerability Assessment Committee rinoti munyika maiva nevanhu vanosvika mamiriyoni maviri vaida rubatsiro rwechikafu muna Kurume. Asi huwandu uhu hunogona kuva hwadzikira sezvo vanhu vakohwa zvirimwa zvavo.
Nyaya Ina Sandra Nyaira


text:
NHARIREYOMURINDI SEPTEMBER 2014
Vanhu Vachaparadza Pasi Rino Zvokusagadzirisika Here?
Tingaita sei kuti nyika isasvika pekuti haichagadzirisiki?
Vanhu Vachaparadza Pasi Rino Zvokusagadzirisika Here?
Bhaibheri rakagara rataura nezvekuparadzwa kuri kuitwa nyika uye kuti kuchasvika papi.
Mutemo Wakapiwa vaIsraeri Waiita Kuti Nyaya Dzitongwe Zvakanaka Here?
Pane pfungwa ina dzaibatsira vatongi vemuIsraeri.
Kuwana Makomborero Mubasa raMwari
Makore 65 akapfuura, pane zvakaitika muupenyu hwaPeter Carrbello zvakachinja upenyu hwake.
Shanduro yeSyriac Peshitta
—Inotibatsira Kuziva Zvakawanda Nezveshanduro Dzekutanga tanga dzeBhaibheri
Bhaibheri iri rekare rinoratidza kuti mamwe maBhaibheri emazuva ano ane dzimwe ndima dzisingawaniki muzvinyorwa zvepakutanga tanga.
Mibvunzo yeBhaibheri Inopindurwa
Tinofanira kunyengetera kungirozi kuti dzitibatsire here?
Zvimwe Zviri paIndaneti
Chii Chinonzi Umambo hwaMwari?
Ona kuti sei hurumende yaMwari yakanakisisa kupfuura hurumende dzose.


text:
Ndingaita Sei Kuti Ndipase?
Zvaunogona kuita
Iva nemafungiro akanaka! Usambofa wakazvinyengera uchizviudza kuti zvechikoro hazvisi mauri. Pfungwa dzako padzinotanga kufunga izvozvo, dzibvise ufunge zvinhu zvakanaka. Somuenzaniso, vanhu pavaishora muapostora Pauro vachimuti haagoni kutaura pane vanhu, iye akapindura achiti: “
Kunyange zvazvo ndingasava nyanzvi pakutaura, chokwadi handina kudaro pazivo.” (2 VaKorinde 10:10; 11:6) Pauro aiziva zvaakanga asingagoni. Asiwo aiziva zvaaigona. Ko iwe? Ndezvipi zvaunogona? Kana usingazivi, bvunza mumwe munhu mukuru waunovimba naye. Munhu akadaro achakubatsira kuti uone zvaunogona wobva wanyatsozviita nomazvo.
Farira kuverenga. Kana uchida kubudirira kuchikoro unotofanira kudzidza, hapana imwe nzira. Ichokwadi kuti kungonzwa shoko rokuti kuverenga mudumbu munotanga kurira. Asi kuverenga kwakanaka. Kana ukati wedzerei kushanda nesimba uchaona kuti kuverenga kunonakidza. Kuti ufarire kuverenga unofanira kuronga nguva yako. Yeuka kuti kuverenga ndiko kunofanira kuenda pokutanga. Bhaibheri rinoti pane “
nguva yokuseka” uye “
nguva yokusvetuka-svetuka.” (Muparidzi 3:1, 4; 11:9) Kungofanana nevamwe vezera rako unodawo nguva yokumbofara. Asi Muparidzi 11:4 inonyevera kuti: “
Munhu anotarira mhepo haazodyari mbeu; uye uya anotarira makore haazokohwi.” Zvii zviri kurehwa? Usaverengera kuita zvinhu. Ukaverengera unotadza kuita basa rinokosha. Basa rechikoro pakutanga, kutamba kwozotevera. Usatya hako unogona kuwana nguva yokuita zvose!


text:
NHARIREYOMURINDI FEBRUARY 2014
Hondo Yakachinja Nyika Yose
Chii chakaita kuti hondo yenyika yokutanga ichinje nyika yose? Mhinduro dzacho dzine zvadzinoratidza here nezveramangwana?
Hondo Yakachinja Nyika Yose
Hondo yenyika yokutanga, inonziwo “Hondo Huru” yakachinja sei nyika yose?
Ndiani Anokonzera Hondo Uye Kutambura?
Bhaibheri rinobatanidza sei hondo yakaitika kudenga nehondo yenyika yose uye matambudziko epanyika?
“Vimbiso Yokuti Nyika Ichava Paradhiso Yakachinja Upenyu Hwangu”
Ivars Vigulis aida mukurumbira, mbiri, uye kunakidzwa nemijaho yemidhudhudhu. Chokwadi cheBhaibheri chakachinja sei upenyu hwake?
Waizviziva Here?
Arosi yaishandiswa munguva dzinotaurwa muBhaibheri yaiva chii? Ndezvipi zvinopiwa zvaigamuchirwa patemberi muJerusarema?
Nei Mwari Achibvumira Kuti Vane Simba Vadzvinyirire Vasina Simba?
Bhaibheri rinotsanangura zviri kuitwa naMwari panyaya yeudzvinyiriri uye zvaachaita mune ramangwana.
Akatsungirira Zvinhu Zvakaipa
Wakamboitirwa zvakaipa here? Une chido chokuona Mwari achigadzirisa zvinhu here? Ona kuti ungatevedzera sei Eriya akanga akatendeka.
Mibvunzo yeBhaibheri Inopindurwa
Pane here chinoratidza kuti Bhaibheri rinobva kuna Mwari? Rakanyorwa sei?
Zvimwe Zviri paIndaneti
Sei Pasi Rose Pasina Rugare?
Vanhu vakundikana kuita kuti pasi rose pave nerugare. Ona zvikonzero zvakasiyana-siyana.


text:
Rutsazanisi
Muchidzidzo cheKupimanzvimbo, rutsazanisi (equator), mutsetse unopangidza panosangana uso hweurungano nemutsendo unocheka akiso yekuzeya (axis of rotation) kweurungano yacho negonya re 90o. Kureva kuti mutsendo uyu wakaita mutwi neakiso. Chimwe chinoonekwa kuti goko rehuremu (centre of mass) yeurungano iri pamutsendo iwoyu zvakare. Vara guru rinoshandiswa kana pari kutsangudzwa Rutsazanisi rweRinopasi, (Earth).
Takatarisana neRinopasi, Rutsazanisi mutsetse wekufungidzira une nhambwe dzakaenzana kubva kuNorth Pole kusvika keSouth Pole panzvimbo dzose. Mutsetse uyu unocheka urungano yeRinopasi kuita zvikamu zviviri zvakaenzana.
Nyika dzinochekwa neRutsazanisi[chinja | edit source]
Rutsazanisi rwunopfuura nemunyika 11 dzinoti:
- Sao Tome and Principe
- Gabon
- Republic of Congo
- Democratic Republic of the Congo
- Uganda
- Kenya
- Somalia
- Indonesia
- Ecuador
- Columbia
- Brazil


text:
Sei Musingashandisi Muchinjikwa?
Vanhu vakawanda vanoti muchinjikwa ndicho chiratidzo chevaKristu. Kunyange zvazvo tiri vaKristu, isu hatishandisi muchinjikwa. Chikonzero nei?
Chimwe chikonzero ndechokuti Bhaibheri rinoratidza kuti Jesu haana kufira pamuchinjikwa asi padanda. Uyezve Bhaibheri rinonyevera vaKristu zvakasimba kuti “tizai kunamata zvidhori,” kureva kuti havafaniri kushandisa muchinjikwa pakunamata.—1 VaKorinde 10:14; 1 Johani 5:21.
Jesu akati: “Vose vachaziva kuti muri vadzidzi vangu neizvi, kana muine rudo pakati penyu.” (Johani 13:34, 35) Nemashoko aya Jesu airatidza kuti kuzvipira pakuda vamwe ndiko kwaizoratidza vaKristu vechokwadi kwete kushandisa muchinjikwa kana zvifananidzo.


text:
RUNDU-Nomukunda dokusika ko 425, monomukunda horowero mbali Kavango zoupumezuva ntani Kavango zoutokero kuna kara asi kapi kavagwene usura worukukutu mokwedi kwaSindimba. Mukaro gwangesi kapi guna wapa omu guna kuretera vanapolitika vapire kukara tavahesere nawa, ntani kuna kureta nye magano nago peke momukunda ndi megendeso lyomberewa zaKavango koruha nye rovakansela. Awo ngesi vana tameke kulipiraukira vene navene asi yinke yina kuhorokera ngesi. Konyara vantu wokusika ko 174 000 vatunga monomukunda 553 kwavatjangesa melikwamo eli lyokugwana mbatero nondja dorukukutu, momukunda horowero nagunye omu vavatambesera asi vahepa kugwana nsako zousura nkenye kwedi kutunda tupu mwaSiwogedi mvhura zina puko, ano kwedi kuna puko kwato nampili gumwe konyara gagwana usura ou. Yitundwamo yina kutunda momberewa zaKavango regional Council kuna kulikida asi 74 766 movantu valitjangesa yiwo velike vagwanenamo uwa. Muvaru ogu kavagugeve paveta sivike sesi moRundu mosigongi esi asi karako mwankenye mvhura kuhamena rukukutu, omu ava kara asi vagendesikurona noministeli momukunda kukara mosigongi esi. Munasipundi gondango zovakansela vaKavango,Bonny Wakudumo kapere unzone vanamberewa ava vana kurugana kelikwamo eli lyorukukutu asi awo kuna kurugana moomu vana harere kapi vana kukwama nongendeseso edi vaturapo delikwamo eli. Kuna karapo ngendeseso zepuko melikwamo eli, ame kuna kumutantera asi eyi muna kurugana kapi yina kuhafesa vantu ntani kuna reta mukaro dona melikwamo nalinye. Ose vana politika kwaturapo asi ngano ngapi elikwamo eli naligenda, nye one vana mberewa yiyo mwayaturapo nongendeseso deni nyamweni. Yilye gamupa nonkondo mwahana kutupurako mutjindje magano aga twatulirepo? Yimo ana kupura ngoso Wakudumo. Yirugana yeni kutura eyi tuna tokora ose ngovanapolitika moyirugana. Ano nsene asi muna kamona asi egano lyetu kapi lina kurugana nawa, tengureni kwetu tuyalikunde ntani tutare asi kurugana ngapi, kapisi kutjindja tupu pwanyonelike, ose twahana kuyidiva.
Wakudumo simpe kavahomokerere asi elikwamo eli kapi lina kara nekeverero lyewa,unene kevango lyepungwiro. Ndi morwa sinke nye kayihorokere mvhura zina puko asi nonsako dokusika ko 308 kwazonauka komvhura, mvhura zina puko, eyi kwahoroka morwa kwato ekeverero. Eyi yamonekere asi roli zokusimba usura kapi zakara noyiruganeso nayinye yipo asi usura ou vaudumuke naunye nsene asi mvhura kuna kuroka, nye awo vapulisilire roli ezi zize azo mvhura kuna kuroka nokukagavera usura kovantu, yimo sili naturuganeni ndi natutekura vantu ngesi? Age simpe kahomokerere vagava mahauto gawo vagaruganese asi kugusa nonzira donde yipo asi apa navakasika kemunzugo lyemunene nokilo dina ligwederere vagwane mfuto zinagwanene. Negavero nye lyonombuto, eli lina kara kwakugenda kumwe negavero usura, vakansela vamwe kapi vana hafa morwa awo kapi vana kuyimona asi malikwamo aga kuna kara mumwe tupu. Nsene asi ove ono kara nye norugendo rokukatura usura momukunda gwaKahenge, morwa sinke nye nopilira kupitura nayinye usura nombuto okayisige kumwe tupu pevango vana yitumbwidire. Yimo ana kupura kansela gwaKahenge munekuto Joseph Sivaku Sikongo. Nakandrerere vantu turuganeni yininke yoyiwa kovantu vetu,yimo ana kuhundira munasipundi gondango zovakansela. Ogu kakere tapopere vantu vendi mukwatelimo muna mberewakurona zovakansela, Ludwig Thikusho, katente asi esesupo nonsako dousura memunzugo lyepungwiro kwaretesapo nye asi mokwedi kwaSindimba vantu vapire navenye kugwana usura. Usura kapi wakeremo. Wokugava usura kapi vanakuvhura kusikisamo eyi tuna kumbesutera Kavango Mills,yimo ana kutanta Thikusho. Nsene asi ose kapi tuna kugwana usura kwava vana kuukweya, nayituninkisa asi twahepa kugavera usura woowo una karapo. Kuhamena ugendero munamberewagona Jona Kangumbe katente asi vanaturapo malikwamo peke gana kulikida asi kapisi gumwe tupu nagana ugendero. Yipo asi ose kwatokora nye asi kuvatjindja tjindja. Nose tuna dimburura asi ekeverero kuna kara udigu,unene kemunzugo lyokupungwira.yimo ana kutanta simpe Kangumbe. Nokutanta asi makambadaro kuna kugaturapo yipo asi nompito nadinye vahepa kudisitika. Ano vakasnela yipo nye kavatokwere asi kutunda apa Namib Mills vahepa kugava nkenye kwedi nonsako edi dina kara asi yido vahahepa.


text:
Oshikuku – Egwano ezimo nounona-nona, eruganeseso mepuko yimaliva yononsigwe, nava woruhepo ntani epiro kudiva kuruganesa singumi (condoms) pokukara kumwe panyama mugara nomukadi kuna kara maudigu vana kumona mwaza ezuva. Ntani ugendero ngwendi wokosipangero nsene muntu tavere. Nayinye oyo kava kayimwene mokomitiye zombongarero zanavenye zakarerapo yeparilyomuntu melikwamo lyawo lyokuhameseramo nomukunda nonkarapamwe vatare asi ngano yinke yokuvhura kuruganako. Mbunga ezi zovanaveta kazi kadingwire mukunda Omusati. Komitiye ezi kazikere novantu ngwendi Juliet Kavetuna, Lucia Witbooi, Raphael Dinyando, na Paulus Kapia navamwe ngoso. Mosigongi sawo kumwe novakarelipo woyipangero, nosure, nonombunga dimwe adirugana novadikantu, HIV/AIDS, woruhepo, nonsigwe simwe kavamwene kuna kara eruganeso mepuko yimaliva yononsigwe. Lazarus Stephanus goruha ro Christ Hope, mbunga ezi azi vatere ava yina gumu mukusi go HIV/AIDS, ntani awo kuvatera nosigwe novanona woruhepo, unene mokuvapa uhwiwawo avagwana koministeli zakarerapo rudi vharwa nekeverero vanona.
Stephanus, katente asi mbunga zawo dogoro ngesi kuna tjanga ko nosigwe dinapitakana 250, momukunda horowero gwa Oshikuku, gwelike. Age katente asi vanayidiva nawa-nawa asi vanona ava kuna kugwana silinga zawo zavatumbukira. Ano udona una karapo vantu ndi vakurona, valitjangesa asi yiwo ava fire sinka vanona owo kwakara ure, ngwendi ko Venduka, ndi ko Swakopmund, nye yiwo ava tambura yimaliva oyo ano siruwo oso munona age oku kwato yikoverero, nonguwo nampili ngano nondja, yimo ana kutanta ngoso. Stephanus simpe katente asi koveli vaguhya vanakunyoka kugava mbapira zonomfa ndi asi efano lyamunawo kogu arere munona ogo gakara asi kwazumbanesa ozina. Vantu ava tuna kutumbura asi vareli ozinakura womunona, nahena yiwo vana kuyifira asi vatjangese mutekurwawo. Nondja nado kavaditumbwire asi unene vantu ava vana kara ponomutji do HIV/AIDS ava tumbura meraka lyovakwetu asi Anti-retroviral drugs (ARVs). Morwa kapi vana kugwana nondja awo yipo vana kugazara asi ntudi kuhageka tupu kumwe nomutji edi morwa kukora mezimo pokudinwa nonzara. Kuvhura nimupemo muvaru gwava vafa morwa kwato nondja. Yimo ana kutanta Stephanus. Vantu owo kuna hamenemo vanona wosure vakere ponomutji. Varongwa ponosure do Primere kavahundilire epangero asi ngano litulisepo elikwamo lyokupa vanona nondja siruwo sosure. Murongi gumwe gopo sure za Oshikuku Primere, katente asi siruwo simwe awo ngava gwana nondja dokuhupako posure zimwe vakara nazo musinda, eyi yaretesere mukaro gomuwa kovanona. Kapi pakere mafavaguro, ntani ava wono mutji nawo kapi ngava sivana hena, ano apa da haga nondja odo hawe mukaro gwatengura mwanare. Yimo ana kutanta mitili gumwe. Varongi simpe kavatente asi wgwano mazimo nounona-nona kuna kara mukaro guna kureta sitanga limba. Awo kavatente asi vanona ava vagwana mazimo vamwe kuna kara wonomvhura 13, ano ava vana kara asi vakondi konye kuna kara wonomuhura 20. Komitiye kazimwene asi sinzi sova gavara vasumba peka vanona ava kuna kara wonomvhura 18.
Ndokotora Samuel Awe, mukurona gosipangera sa Oshikuku, kayikondopekere asi yousili sipangero esi kuzura vanonagona womazimo nkenye siruwo. Mukaro gwangesi awo kapi avayirapota kovaporosi, morwa kapi vayidiva asi vakara nositumbukura sangoso sokurapota simpagwa sa ngesi.


text:
NYAYA DZOMUBHAIBHERI DZINE MIFANANIDZO
NYAYA DZOMUBHAIBHERI DZINE MIFANANIDZO
Mosesi Anokurira kuIjipiti
Verenga unzwe kuti Mosesi akaponeswa sei pautsinye hwamambo Farao weIjipiti. Verenga nyaya yacho paIndaneti kana kuti ita zvokuipirinda.
DZIMWE NYAYA PACHIKAMU CHINO
Paunoverenga nyaya yomuBhaibheri ine mifananidzo paIndaneti kana kuti yawapirinda, edza kuona nyaya yacho ichitoitika mupfungwa dzako. Mapedza, semhuri, kurukurai zvidzidzo zviri munyaya yacho nokupindura mibvunzo iri panoperera nyaya yacho.


text:
CHITSAUKO 3
Chinangwa chaMwari Nokuda Kwenyika Ndechei?
Chinangwa chaMwari nokuda kwevanhu ndechei?
Mwari akadenhwa sei?
Upenyu panyika huchange hwakaita sei munguva yemberi?
1. Chinangwa chaMwari nokuda kwenyika ndechei?
CHINANGWA chaMwari nokuda kwenyika chinoshamisa zvechokwadi. Jehovha anoda kuti nyika izare nevanhu vanofara, vane utano hwakanaka. Bhaibheri rinotaura kuti “Mwari akagadzira munda muEdheni” uye kuti “akameresa miti yose inoyevedza . . . yakanakira kudya.” Pashure pokunge Mwari asika murume nomukadzi vokutanga, Adhamu naEvha, akavaisa mumusha iwoyo wakanaka zvikuru akavaudza kuti: “Berekai muwande, muzadze nyika, muikurire.” (Genesisi 1:28; 2:8, 9, 15) Naizvozvo chinangwa chaMwari chaiva chokuti vanhu vave nevana, vawedzere ukuru hweparadhiso iyoyo kuti ive munyika yose, uye kuti vatarisire mhuka.
2. (a) Tinoziva sei kuti chinangwa chaMwari nokuda kwenyika chichazadziswa? (b) Bhaibheri rinotii nezvokurarama kwevanhu nokusingaperi?
2 Unofunga kuti chinangwa chaJehovha Mwari nokuda kwevanhu kuti vagare muparadhiso pasi pano chichazombozadziswa here? “Ndakazvitaura,” Mwari anozivisa kudaro, “ndichazviitawo.” (Isaya 46:9-11; 55:11) Chokwadi, zvinoitwa chinangwa naMwari, achazviitawo! Anoti ‘haana kungosika nyika pasina’ asi “akaiumba kuti igarwe.” (Isaya 45:18) Mwari aida kuti panyika pagarwe nevanhu vakaita sei? Uye aida kuti vagare pano kwenguva yakareba sei? Bhaibheri rinopindura kuti: “Vakarurama vachagara nhaka yenyika, vachagara mairi nokusingaperi.”—Pisarema 37:29; Zvakazarurwa 21:3, 4.
3. Iye zvino panyika pane mamiriro api ezvinhu anosiririsa, uye izvi zvinomutsa mibvunzo ipi?
3 Zviri pachena kuti izvi hazvisati zvaitika. Iye zvino vanhu vanorwara uye vanofa; vanotorwisana uye vanourayana. Chimwe chinhu chakakanganisika. Kunyange zvakadaro, chokwadi Mwari haana kuita chinangwa chokuti nyika ive sezvatinoiona iri mazuva ano! Chii chakaitika? Nei chinangwa chaMwari chisina kuzadzika? Hapana bhuku rezvakaitika kare rakanyorwa nomunhu rinogona kutiudza nokuti dambudziko racho rakatangira kudenga.
KUTANGA KWAKAITA MUVENGI
4, 5. (a) Ndiani chaizvoizvo akataura naEvha achishandisa nyoka? (b) Munhu aimbova akanaka, akatendeseka angava sei mbavha?
4 Bhuku rokutanga reBhaibheri rinotiudza nezvomushori waMwari akaoneka mumunda weEdheni. Anotsanangurwa se“nyoka,” asi akanga asiri mhukawo zvayo. Bhuku rokupedzisira reBhaibheri rinomuzivisa so‘uya anonzi Dhiyabhorosi uye Satani, ari kutsausa nyika yose inogarwa.’ Anonziwo “nyoka yepakutanga.” (Genesisi 3:1; Zvakazarurwa 12:9) Iyi ngirozi ine simba, kana kuti chisikwa chomudzimu chisingaoneki, yakashandisa nyoka kutaura naEvha, kungofanana nenyanzvi inogona kuita kuti zviite sokuti inzwi rayo riri kubuda muchidhori chiri pedyo. Hapana mubvunzo kuti munhu iyeyo womudzimu akanga aripo Mwari paakagadzirira vanhu nyika.—Jobho 38:4, 7.
5 Zvisinei, zvisikwa zvaJehovha zvose zvazvakakwana, ndiani akaita “Dhiyabhorosi,” uyu, “Satani” uyu? Zvichitaurwa nenzira iri nyore, mumwe wevanakomana vaMwari vomudzimu ane simba akazviita Dhiyabhorosi. Izvi zvakaitika sei? Mazuva ano, tinofanira kuziva kuti munhu aimbova akanaka uye akatendeseka angava mbavha. Izvozvo zvinoitika sei? Munhu wacho angabvumira kuti chido chakaipa chitange mumwoyo make. Kana akaramba achifunga nezvacho, chido chakaipa ichocho chingasimba kwazvo. Saka kana pakava nomukana, angaita maererano nechido chacho chakaipa chaave achifunga nezvacho.—Jakobho 1:13-15.
6. Mwanakomana waMwari womudzimu aiva nesimba akava sei Satani Dhiyabhorosi?
6 Izvi zvakaitika kuna Satani Dhiyabhorosi. Zviri pachena kuti akanzwa Mwari achiudza Adhamu naEvha kuti vave nevana uye kuti vazadze nyika nevana vavo. (Genesisi 1:27, 28) ‘Chokwadi, vanhu vose ava vanganamata ini panzvimbo paMwari!’ Zviri pachena kuti Satani akafunga kudaro. Naizvozvo chido chakaipa chakatanga mumwoyo make. Pakupedzisira, akanyengera Evha nokumuudza nhema pamusoro paMwari. (Genesisi 3:1-5) Saka akabva ava “Dhiyabhorosi,” zvinoreva kuti “Mucheri.” Panguva iyoyowo, akava “Satani,” zvinoreva kuti “Mushori.”
7. (a) Nei Adhamu naEvha vakafa? (b) Nei vana vaAdhamu vose vachikwegura, vofa?
7 Nokushandisa nhema uye unyengeri, Satani Dhiyabhorosi akaita kuti Adhamu naEvha varege kuteerera Mwari. (Genesisi 2:17; 3:6) Saka ivo vakazofa, sezvakanga zvataurwa naMwari kuti vaizoita kana vakasateerera. (Genesisi 3:17-19) Adhamu zvaakava asina kukwana paakaita chivi, vana vake vose vakaberekwa vaine chivi chakabva kwaari. (VaRoma 5:12) Mamiriro acho ezvinhu angaenzanisirwa nepani inoshandiswa kubikira chingwa. Kana pani yacho yakabofoka, chii chinoitika kuchingwa chimwe nechimwe chinobikirwa mupani yacho? Chingwa chacho chimwe nechimwe chinenge chakabofoka, kana kuti chakakanganisika. Saizvozvowo, munhu mumwe nomumwe akaberekwa aine “kubofoka” kwokusakwana kwakabva kuna Adhamu. Ndokusaka vanhu vose vachikwegura, vofa.—VaRoma 3:23.
8, 9. (a) Sezviri pachena, Satani akapomerei Mwari? (b) Nei Mwari asina kubva angoparadza vapanduki vacho?
8 Satani paakaita kuti Adhamu naEvha vatadzire Mwari, zvechokwadi akanga achitungamirira pakupanduka. Akanga achishora matongero aJehovha. Chaizvoizvo, Satani akanga achiti: ‘Mwari mutongi akaipa. Anoreva nhema uye anonyima vanhu vaanotonga zvinhu zvakanaka. Vanhu havafaniri havo kutongwa naMwari. Vanogona kuzvisarudzira chakanaka nechakaipa. Uye vachabudirira ndichivatonga ini.’ Mwari aizoita sei nokupomerwa kunozvidza zvakadaro? Vamwe vanofunga kuti Mwari aifanira kudai akangouraya vapanduki vacho. Asi izvozvo zvingadai zvakapindura kupomera kwaSatani here? Zvingadai zvakabudisa pachena here kuti matongero aMwari akarurama?
9 Kururamisira kwaJehovha kwakakwana kwaisazomubvumira kubva angouraya vapanduki vacho. Akasarudza kuti nguva yaidiwa kuti apindure kupomera kwaSatani nenzira inogutsa uye kuratidza kuti Dhiyabhorosi murevi wenhema. Saka Mwari akasarudza kuti aizobvumira vanhu kuti vazvitonge kwenguva yakati vachitungamirirwa naSatani. Chikonzero nei Jehovha akaita izvozvo uye nei akabvumira kuti nguva yakareba kudai ipfuure asati agadzirisa nyaya idzi zvichakurukurwa muChitsauko 11 chebhuku rino. Zvisinei, iye zvino zvakanaka kufunga nezveizvi: Adhamu naEvha vakanga vakarurama here kuti vadavire Satani, uyo asina kana chakanaka chaakanga avaitira? Zvakanga zvakarurama here kuti vadavire kuti Jehovha, uyo akanga avapa zvinhu zvose zvavaiva nazvo, aiva murevi wenhema ane utsinye? Iwe ungadai wakaitei?
10. Ungatsigira sei Jehovha pakupindura kupomera kwaSatani?
10 Zvakanaka kuti tifunge nezvemibvunzo iyi nokuti mumwe nomumwe wedu anotarisana nenyaya dzakafanana mazuva ano. Chokwadi, une mukana wokutsigira Jehovha pakupindura kupomera kwaSatani. Unogona kubvuma Jehovha soMutongi wako, wobatsira kuratidza kuti Satani murevi wenhema. (Pisarema 73:28; Zvirevo 27:11) Zvinosuruvarisa kuti vashomanana chete pamabhiriyoni evanhu vari munyika ino vanosarudza kudaro. Izvi zvinomutsa mubvunzo unokosha wokuti, Chaizvoizvo Bhaibheri rinodzidzisa kuti Satani ari kutonga nyika ino here?
NDIANI ARI KUTONGA NYIKA INO?
11, 12. (a) Kuedzwa kwakaitwa Jesu kunoratidza sei kuti Satani ndiye mutongi wenyika ino? (b) Ndezvipi zvimwe zvinoratidza kuti Satani ndiye mutongi wenyika ino?
11 Jesu haana kumbopikisa kuti Satani ndiye mutongi wenyika ino. Nenzira inoshamisa, Satani akamboratidza Jesu “umambo hwose hwenyika nokubwinya kwahwo.” Satani akabva avimbisa Jesu kuti: “Ndichakupa zvinhu zvose izvi kana ukawira pasi wongondinamata kamwe chete.” (Mateu 4:8, 9; Ruka 4:5, 6) Funga nezveizvi. Kupa Jesu izvozvo kungadai kwaiva muedzo here kudai Satani akanga asiri mutongi woumambo uhwu? Jesu haana kuramba kuti hurumende dzose idzi dzenyika dzaiva dzaSatani. Chokwadi, Jesu angadai akaita izvozvo kudai Satani akanga asiri simba raiva seri kwadzo.
12 Zvechokwadi, Jehovha ndiMwari wemasimbaose, Musiki wezvinhu zvose zvinoshamisa. (Zvakazarurwa 4:11) Asi, hapana apo Bhaibheri rinotaura kuti Jehovha Mwari kana kuti Jesu Kristu ndiye mutongi wenyika ino. Chokwadi, Jesu akataura zvakananga nezvaSatani so“mutongi wenyika ino.” (Johani 12:31; 14:30; 16:11) Bhaibheri rinototaura nezvaSatani Dhiyabhorosi sa“mwari wemamiriro ezvinhu epanguva ino.” (2 VaKorinde 4:3, 4) Nezvomushori uyu, kana kuti Satani, Johani, muapostora wechiKristu akanyora kuti: “Nyika yose iri musimba reakaipa.”—1 Johani 5:19.
KUBVISWA KUCHAITWA NYIKA YASATANI
13. Nei nyika itsva ichidiwa?
13 Gore roga roga, nyika iri kuramba ichiva nengozi. Iri kuzadzwa nemauto anorwisana, vezvematongerwo enyika vasina kutendeseka, vatungamiriri vezvitendero vanonyengera, uye matsotsi emakoko. Nyika yose zvayo haichagadzirisiki. Bhaibheri rinoratidza kuti nguva yava pedyo apo Mwari achabvisa nyika yakaipa muhondo yake yeAmagedhoni. Nyika ino ichatsiviwa nenyika itsva yakarurama.—Zvakazarurwa 16:14-16.
14. Mwari akasarudza ani kuti ave Mutongi woUmambo Hwake, uye izvi zvakafanotaurwa sei?
14 Jehovha Mwari akasarudza Jesu Kristu kuti ave Mutongi woUmambo Hwake hwokudenga, kana kuti hurumende. Kare kare, Bhaibheri rakafanotaura kuti: “Takazvarirwa Mwana, takapiwa Mwanakomana; umambo huchava papfudzi rake; zita rake richanzi . . . Muchinda worugare. Kukura kwoumambo hwake nekworugare hazvina mugumo.” (Isaya 9:6, 7, Bhaibheri muNdimi yeUnion Shona nomunyorero mutsva) Nezvehurumende iyi, Jesu akadzidzisa vateveri vake kunyengetera kuti: “Umambo hwenyu ngahuuye. Kuda kwenyu ngakuitwe panyika, sezvakunoitwa kudenga.” (Mateu 6:10) Sezvatichaona gare gare mubhuku rino, Umambo hwaMwari huchakurumidza kubvisa hurumende dzose dzenyika ino, uye ihwo huchadzitsiva dzose zvadzo. (Dhanieri 2:44) Panguva iyoyo Umambo hwaMwari huchaita kuti nyika ive paradhiso.
NYIKA ITSVA YAVA PEDYO!
15. “Nyika itsva” chii?
15 Bhaibheri rinotivimbisa kuti: “Kune matenga matsva nenyika itsva zvatakamirira maererano nezvaakapikira [iye Mwari], uye kururama kuchagara mazviri.” (2 Petro 3:13; Isaya 65:17) Dzimwe nguva Bhaibheri parinotaura nezve“nyika,” rinenge richitaura vanhu vanogara panyika. (Genesisi 11:1) Saka “nyika itsva” yakarurama vanhu vanofarirwa naMwari.
16. Ndechipi chipo chinokosha zvikuru chinobva kuna Mwari chichapiwa vaya vaanofarira, uye tinofanira kuitei kuti tichiwane?
16 Jesu akapikira kuti munyika itsva iri kuuya, vaya vanofarirwa naMwari vachawana chipo cho“upenyu husingaperi.” (Mako 10:30) Tapota vhura Bhaibheri rako pana Johani 3:16 uye 17:3, uverenge zvakataurwa naJesu kuti tinofanira kuita kuti tiwane upenyu husingaperi. Zvino chifunga kubva muBhaibheri zvikomborero zvichawanikwa nevaya vanonzi vakakodzera kuwana chipo ichocho chinoshamisa chinobva kuna Mwari muParadhiso yepasi pano iri kuuya.
17, 18. Tingava sei nechokwadi chokuti kwose kwose panyika kuchange kuine rugare uye kuchengeteka?
17 Uipi, hondo, kuparwa kwemhosva, uye chisimba zvichange zvisisipo. “Munhu akaipa haazovipozve . . . Asi vanyoro ndivo vachagara nhaka yenyika.” (Pisarema 37:10, 11) Rugare ruchavapo nokuti ‘Mwari achagumisa hondo kusvikira kumugumo wenyika.’ (Pisarema 46:9; Isaya 2:4) Panguva iyoyo “munhu akarurama achamera, uye rugare rukuru ruchavapo kusvikira mwedzi usisipo”—uye izvozvo zvinoreva kuti nokusingaperi!—Pisarema 72:7.
18 Vanamati vaJehovha vachagara vakachengeteka. Chero bedzi vaIsraeri vaiteerera Mwari munguva inotaurwa muBhaibheri, vaigara vakachengeteka. (Revhitiko 25:18, 19) Zvichava zvakanaka zvikuru sei kuva vakachengeteka zvakafanana muParadhiso!—Isaya 32:18; Mika 4:4.
19. Nei tichiziva kuti zvokudya zvichange zvakawanda munyika itsva yaMwari?
19 Hapazovi nokushomeka kwezvokudya. “Panyika pachava nezviyo zvizhinji kwazvo,” akaimba kudaro munyori wepisarema. “Zvichafashukira pamusoro pemakomo.” (Pisarema 72:16) Jehovha Mwari achakomborera vanhu vake vakarurama, uye “nyika ichabereka zvibereko zvayo.”—Pisarema 67:6.
20. Nei tingava nechokwadi chokuti nyika yose ichava paradhiso?
20 Nyika yose ichava paradhiso. Misha mitsva yakanaka chaizvo uye mapaki zvichagadzirwa panyika yakanga yamboparadzwa nevanhu vane zvivi. (Isaya 65:21-24; Zvakazarurwa 11:18) Sezvo nguva inopfuura, zvikamu zvenyika zvinenge zvatokurirwa zvichawedzera kusvikira nyika yose yanaka uye yava kubereka zvibereko kufanana nomunda weEdheni. Uye Mwari haazombokundikani ‘kuvhura ruoko rwake, ogutsa zvinodiwa nezvinhu zvipenyu zvose.’—Pisarema 145:16.
21. Chii chinoratidza kuti vanhu nemhuka zvichange zviine rugare?
21 Vanhu nemhuka zvichava norugare. Mhuka dzomusango nezvipfuwo zvichafura pamwe chete. Kunyange kamwana hakazotyi mhuka dzine ngozi iye zvino.—Isaya 11:6-9; 65:25.
22. Chii chichaitika kuzvirwere?
22 Zvirwere zvichanyangarika. SoMutongi woUmambo hwaMwari hwokudenga, Jesu acharapa vanhu zvakanyanya kupfuura zvaakaita paaiva pasi pano. (Mateu 9:35; Mako 1:40-42; Johani 5:5-9) Panguva iyoyo “Hakuna mugari wemo achati: ‘Ndiri kurwara.’”—Isaya 33:24; 35:5, 6.
23. Nei rumuko ruchizoita kuti mwoyo yedu ifare?
23 Vadiwa vakafa vachadzoswa kuupenyu vaine tarisiro yokusazombofazve. Vose vaya vakarara murufu vanoyeukwa naMwari vachadzoswa kuupenyu. Zvechokwadi, “kuchava nokumuka kwevakarurama nevasina kururama.”—Mabasa 24:15; Johani 5:28, 29.
24. Unonzwa sei nezvokugara muParadhiso pasi pano?
24 Chokwadi iyoyo inguva yemberi inoshamisa yakamirira vaya vanosarudza kudzidza nezvoMusiki wedu Mukuru, Jehovha Mwari, uye vanosarudza kumushumira! Paakavimbisa mutadzi akafira pedyo naye kuti: “Uchava neni muParadhiso,” Jesu akanga achitaura nezveParadhiso yepasi pano iri kuuya. (Ruka 23:43) Zvinokosha kuti tidzidze zvakawanda nezvaJesu Kristu, uyo achashandiswa kuita kuti tiwane zvikomborero zvose izvi.


text:
NHARIREYOMURINDI (YOKUDZIDZA) SEPTEMBER 2014
Magazini ino ine nyaya dzichadzidzwa kubva musi wa27 October kusvika 30 November, 2014.
Uri ‘Kutsvaka Kuva Mutariri’ Here?
Inzira ipi yakanaka yokutsvaka kuva mutariri?
Unonyatsodavira Here Kuti Wakawana Chokwadi? Nei Uchidaro?
Nyaya ino ichakurukura zvimwe zvikonzero zvinoita kuti vakawanda vabvume kuti chitendero cheZvapupu zvaJehovha ndechechokwadi. Tichakurukurawo zvikonzero zvinoita kuti Zvapupu zvinyatsodavira kuti chitendero chazvo ndechechokwadi.
Ramba Uchishumira Mwari Pasinei ‘Nematambudziko Mazhinji’
Munhu wose anosangana nematambudziko nokuti tiri kurarama munyika yaSatani. Ndeipi mimwe miedzo inoshandiswa naSatani? Tingaigadzirira sei?
Vabereki Chengetai Vana Venyu Sezvinoita Mufudzi
Vabereki vane basa rokurera vana vavo “mukuranga nokutungamirira pfungwa kunoitwa naJehovha.” (VaEfeso 6:4) Nyaya ino inokurukura zvinhu zvitatu zvingaitwa nevabereki pakurera vana vavo uye kuti vavabatsire kuda Jehovha.
Mibvunzo Inobva Kuvaverengi
Zvinotaurwa neBhaibheri pana Pisarema 37:25 uye pana Mateu 6:33 zvinoreva here kuti Jehovha haazomboregi muKristu achishaya zvokudya?
Muvengi Wokupedzisira, Rufu, Achaparadzwa
Rufu nezvose zvinorukonzera zvinoita kuti vanhu vatambure zvakanyanya. Nei vanhu vachifa? ‘Muvengi wokupedzisira, rufu, achaparadzwa’ sei? (1 VaKorinde 15:26) Ona kuti mhinduro dzacho dzinoratidza sei kuti Jehovha anotonga zvakarurama, ane uchenjeri uye ane rudo.
Fungai Vaya Vari Mubasa Renguva Yakazara
Vashumiri vaJehovha vakawanda vanoshanda nesimba mubasa renguva yakazara. Tingaitei kuti tifunge ‘basa ravo rinobva pakutenda’ uye ‘basa ravo rorudo’?


text:
HARARE—
Vaimbova nhengo yekongiresi mu America, Va Melvin Reynolds, vabatwa nemhosva yekugara mu Zimbabwe vasina mvumo vakanzi vaburitswe munyika sezvinodiwa nemitemo.
Dare redzimhosva rawana Va Reynolds vaine mhosva yekugara munyika zviri kunze kwemitemo, rikati vabhadhare faini yemadhora zana, uye kuti vaburitswe munyika.
Izvi zvinotevera kubvuma kwaVaReynolds kuti vakagara munyika zvisiri pamutemo wenyika mushure mekunge vadarikidza mazuva avakapihwa nebazi rinowona nezvekupinda pamwe nekubuda kwevanhu munyika kuti vange vari mu Zimbabwe.
Vachinyengetedza dare kuti ripe Va Reynolds mutongo uri nani, gweta raVa Reynolds, Va Arthur Gurira, vati VaReynolds munhu anokodzera kurerutsirwa nekuti vakapara mhosva iyi kwete nekuda asi kuti vakatadza kunogadzirisa mapepa avo kubazi re Immigration nepamusana pehurwere.
Va Gurira vaudza dare kuti Va Reynolds vakaita sitiroko munguva iyo vaifanira kunogadzirisa mapepa avo zvakazokonzera kuti vatadze kuzonoagadzirisa.
Vaenderera mberi vachiti Va Reynolds, avo vanga vakapfekedzwa makhaki ekujeri vachigamhina vakabhandija chigunwe chihombe chegumbo rekuruboshwe, munhu akapinda nekubuda munyika zviri pamutemo kanokwana kagumi nenomwe asi iye zvino hurwere ndihwo hwakazovatadzisa kutevedzera mutemo wenyika.
Va Reynolds vaifanira kunge vakabuda munyika musi wa 10 Zvita mapepa avo paakapera kushanda uye vaisungirwa kukumbira mamwe mazuva kubva kubazi rinowona nezvekupinda pamwe nekubuda kwevanhu munyika kuti varambe vari mu Zimbabwe.
Vatiwo Va Reynolds munhu asinawo hama munyika uye vakange vachifambira zvemabhizimusi zvisina kunyatsodedemurwa mudare.
Mumutongo wavo panyaya iyi, mutongi wedare, Va Tendai Mahwe, vati Va Reynolds vabhadhare faindi yemadhora zana kana kuti vapike kwemazuva mashanu kana vachinge vatadza kubhadhara mari iyi. Vati kana vabhadhara faindi iyi kana kupika kwemazuva atarwa aya, Va Reynolds vanofanirwa kuendeswa kubazi rinowona nezvekupinda nekubuda kwevanhu munyika kuti vadzoserwe ku America.
Mune imwewo nyaya yanga ichipomerwa Va Reynolds yekuwanikwa vaine mifananidzo yevanhurume nevanhukadzi vaiita zvepabonde yanzi nemuchuchisi wenyaya iyi, Amai Sharon Mashavira, yaiva munharembozha yavo, mutongi wedare ati mhosva yanga ichipomerwa Va Reynolds imbosendekwa parutivi nepamusana pekuti hurumende haina kutevedzera mutemo pakuwunza nyaya iyi kudare.
Izvi zvinotevera chikumbiro chaitwa na Va Gurira chekuti Va Reynolds havafanirwe kutongwa nemhosva iyi nepamusana pekuti muchuchisi wenyaya iyi haana kutsvaga mvumo yekuti nyaya iyi itongwe kubva kuhofisi yemuchuchisi mukuru wehurumende sezvinodiwa nemutemo wenyika.
Amai Mashavira vambenge vapikisa chikumbiro ichi vachiti vanoda kuti nyaya iyi ipfuudzirwe mberi kusvika neMuvhuro kuitira kuti vatsvage mvumo iyi.
Asi mutongi wedare ati hazvikwanisike sezvo mvumo iyi yaifanira kunge yakawanikwa nyaya iyi isati yawunzwa kudare.
Zvichakadai, Va Reynolds vacharamba vari mujeri vakamirira kuti hurumende yemuno ivadzosere ku America. Hazvisati zvazivikanwa kuti zvichaitwa riini.


text:
WASHINGTON DC
— Mari yakapinda muhomwe yehurumende mumwedzi mina yekutanga kwegore rino inonzi yakadzikira nemari inodarika madhora mamiriyoni makumi mashanu nemashanu kubva pa$1,17 billion yaitarisirwa.
Gwaro rakaburitswa nehofisi yaAccountant-General rinoti izvi zvakanyanya kukonzerwa nekuderera kwemari dzemitero dzakawanikwa nehurumende.
Mari yakawanikwa iyi inonzi zhinji yacho yakabva yadyiwawo nemihoro yevashandi vehurumende.
Hurumende inonzi yakatozivisa vashandi vayo kuti haisi kukwanisa kuvawedzera mari dzemihoro yepati pegore, sezvo isina mari.
Sangano reInternational Monetary Fund, IMF, ragara richikurudzira hurumende kuti ione zvaingaite nenyaya yevashandi vayo, avo vanonzi vakawandisa.
Nyanzvi mune zveupfumi vachishanda nesangano reLabour and Economic Development Research Institute of Zimbabwe, VaProsper Chitambara, vanoti kuti hurumende ikwanise kuwana mari yakawanda inofanirwa kubatsira mukumutsiridzwa kwemakambani mazhinji ari kuvhara nekuda kwekuoma kwezvinhu.
“Upfumi hwenyika hunofanirwa kunge kuchifamba zvakanaka. Kana upfumi hwenyika huchinge husingafambi zvakanaka zvinokanganisawo mari dzinenge dzichipinda muhomwe yehurumende,” vanodaro VaChitambara.
Hurukuro naVaProsper Chitambara


text:
Zvapupu zvaJehovha Isangano Rakatangwa Nemunhu Here?
Kwete, Zvapupu zvaJehovha harisi sangano rakatangwa nemunhu. Tiri vaKristu vanoedza nepose pavanogona kutevedzera mararamiro aiitwa naJesu Kristu uye dzidziso dzake.
Sangano rakatangwa nemunhu rakaita sei?
Vanhu vanopa tsanangudzo dzakasiyana-siyana panyaya iyi. Asi ona zvinhu zviviri zvinowanzotaurwa nevanhu nezvemasangano iwayo uye kuti sei isu tichiti takasiyana nemasangano iwayo.
Vamwe vanoti chinenge chiri chitendero chitsva chatangwa. Zvapupu zvaJehovha hazvina kutanga chitendero chitsva. Manamatiro edu akafanana neevaKristu vekutanga-tanga, avo vane mararamiro uye dzidziso zviri muBhaibheri. (2 Timoti 3:16, 17) Tinoti Magwaro Matsvene ndiwo anofanira kutungamirira pane zvose zvine chokuita nokunamata.
Vamwe vanoti chinenge chiri chitendero chinotungamirirwa nemunhu. Zvapupu zvaJehovha hazvina munhu wepanyika wazvinoti ndiye mutungamiriri wazvo. Tinotevedzera zvakataurwa naJesu paakaudza vadzidzi vake kuti: “Mutungamiriri wenyu mumwe chete, iye Kristu.”
—Mateu 23:10.
Isu takasiyana nekure nezvinofungwa nevanhu vanoti sangano redu rakaipa. Chitendero chedu chinobatsira vanhu vose pasinei nokuti tinonamata navo here kana kuti kwete. Somuenzaniso, basa redu rokuparidza rabatsira vanhu vakawanda kuti vasiye zvinhu zvinokanganisa utano zvakadai sokudhakwa uye kushandisa madhiragi nenzira isiri iyo. Uyezve pasi rose, tiri kubatsira zviuru zvevanhu kuti vadzidze kuverenga nokunyora. Uye tinobatsira chaizvo vanenge vawirwa nenjodzi. Tinoedza nepose patinogona kuva nemararamiro akanaka anobatsira vamwe, sekurayira kwakaita Jesu vadzidzi vake.


text:
VECHIDUKU VANOBVUNZA KUTI
Ndagadzirira Here Kuroora Kana Kuroorwa?
Unofanira kutanga wanyatsozviongorora usati wapindura mubvunzo uyu. Somuenzaniso imbofunga zvinhu zvinotevera:
Mabatiro aunoita vamwe
Unombotadza kuzvidzora here paunenge uchitaura navo, zvokuti pane dzimwe nguva unombotaura mashoko akashata kana kuti okunyomba paunenge uchida kuburitsa zviri pamwoyo wako? Ko ivo vanoti kudii nezvako panyaya iyi? Mabatiro aunoita vanhu vomumhuri anoratidza mabatiro auchaita munhu waucharoorana naye.
Maonero aunoita zvinhu
Uri munhu anonzwisisa here kana kuti uri chandagwinyira? Uri munhu anobhabhauka here kana zvinhu zvisiri kufamba zvakanaka? Une mwoyo murefu here? Kudzidzira iye zvino kuva neunhu hwakanaka hunotaurwa pana VaGaratiya 5:22, 23 kuchakubatsira kuti uzova baba kana kuti amai vemba vakanaka.
Mashandisiro aunoita mari
Unogara uri muzvikwereti here? Unogona kuchengetedza basa here? Kana usingagoni, chii chinoita kuti zvidaro? Imhaka yebasa racho here? Munhu waunoshandira here? Kana kuti une unhu kana kuti zvimwe zvaunoita zvaunofanira kugadzirisa? Kana uchitadza kushandisa zvakanaka mari yako, unozozvikwanisa sei kana wava nemhuri?—1 Timoti 5:8.
Kunamata kwako
Unoverenga Shoko raMwari zuva nezuva here, uchiparidza uye unovawo nezvaunoita here pamisangano yechiKristu? Munhu waucharoora anoda munhu akasimba panyaya dzokunamata.
Paunowedzera kunzwisisa zvauri, zvichakuitira nyore kuwana munhu anokubatsira kuti uwedzere kuita zvakanaka.


text:
Harare
Harare ndiro guta guru reZimbabwe. Guta reHarare riri pamuyeramwaka 17°51′50″S uye pamuyeranhambo 31°1′47″E. Zvinofungirwa kuti muguta reHarare chaimo mune vanhu 1,606,000 (2009), pachiva nevanhu 2,800,000 (2006) mumetropolitan area yayo. Mukutongwa, guta reHarare rinovawo guta rinozvitonga rinofananidzwa nedunhu. Harare ndiro guta rakakurisa muZimbabwe yose. Muguta umu munotengeswa nokutengwa zvinhu zvakaita sefodya, chibage, donje nemichero unonzi pachirungu, macitrus fruits. Hushangazhi hurimo hunosanganisira zvesimbi, machira nemakemikaru (chemicals). Munharaunda yeguta munocherwa goridhe.
MuHarare ndimo munowanikwa Yunivhesiti yeZimbabwe, inova iyo yunivhesity ikuru zvakanyanya munyika yeZimbabwe. Yunivhesiti yeZimbabwe inowanikwa mumusha weMt Pleasant, unovawo makiromita matanhatu kubva pakati peguta. Guta iri rine misha yakawanda, mimwe yacho inochengeta mazita ayakapihwa munguva yekutongwa kwevarungu, yakaita seWarren Park, Borrowdale, Eastlea, Highfields nemimwewo. Guta reHarare rinova nenhandare yendege inonzi Harare International Airport.
Nhoroondo yeHarare[chinja | edit source]
Boka remawuto rainzi Pioneer Column, vaishandira Cecil Rhodes ndivo vakavaka guta reHarare kutanga 12 Gunyana 1890. Vakapa guta iri zita rokuti Fort Salisbury, iri ranga riri zita raPrime Minister weBritain panguva iyoyo. Zita reguta rakazopfumbira richinzi Salisbury. Musha uwu wakaitwa "municipality mugore ra 1897 ukazogadzwa kuva guta mugore ra1935.
Salisbury ndiyo yakava guta guru remubatanidzwa weRhodesia neNyasaland (Federation) kubva pagore 1953 kusvika 1963. Zvichizoenda mberi rakanga rava guta guru reSouthern Rhodesia. Hurumemde yaIan Smith yakasarudza kuzvitonga ichibva pasi peUnited Kingdom musi wa 11 Mbudzi, 1965 ikabva yapa nyika zita rokuti Rhodesia muna 1970. Nyika yakazonzi Zimbabwe-Rhodesia kwenguva diki muna 1979-1980. Musi wa 18 Kubvumbi 1980 Zimbabwe yakawana kuzvitonga ichitongwa nevatema vaitungamirwa naRobert Gabriel Mugabe. Asi guta rakaramba richinzi Salisbury kusvika muna 1982.
Zita reguta rashandurwa rikanzi Harare musi wa 18 Kubvumbi 1982 pamhemberero dzechipiri dzekuzvitonga kweVatema muZimbabwe. Zita iri ndiro zita raShe wenzvimbo yakavakirwa guta ainzi Neharawa. Vamwe vanoti Ishe uyu aive nezita rokurumbidzwa rokuti "Haarari"; Varungu vangatadza kutaura zita iri vachiti Harari. Kunonzi Ishe waiva akachenjera panyaya dzehondo zvokuti hakuna muvengi aimunyangira akamukunda - saka akapiwa zita rokuti "Haarari". Neharawa aiva neNharire yake pavakunzi paHarare Kopje mazuvano. Munguva yokunge nyika isati yasununguka musha weMbare ndiwo waidanwa kunzi Harare.


text:
NHARIREYOMURINDI (YOKUDZIDZA) JUNE 2014
Magazini ino ine nyaya dzichadzidzwa kubva musi wa4 kusvika musi wa31 August, 2014.
“Enzanisa Nzira Yetsoka Yako” Kuti Ufambire Mberi
Ungabvisa sei zvinhu zvinovhiringidza kuti ukwanise kuzadzisa zvinangwa zvako?
Mibvunzo Inobva Kuvaverengi
Zvakakodzera here kuti chitunha chomuKristu chipiswe?
Tingabatsira Sei Watinonamata Naye Akarambana Nemumwe Wake?
Ona kuti vanhu vanenge varambana vanosangana nematambudziko api uye vanoshushikana sei.
“Ida Jehovha Mwari Wako”
Ona kuti Jesu airevei paakati tide Jehovha nomwoyo wedu wose, nomweya wedu wose uye nepfungwa dzedu dzose.
“Ida Muvakidzani Wako Sezvaunozviita”
Jesu airevei paakati tinofanira kuda muvakidzani wedu? Tingazviita sei?
Unoyeuka Here?
Wakanyatsoverenga here magazini eNharireyomurindi emwedzi mishoma yapfuura? Ona kana uchiri kuyeuka.
Unoona Vasina Simba Sezvinoita Jehovha Here?
Unogona kupedzisira wava kuona zvakanaka hama nehanzvadzi dzinoita sedzisina simba.
Batsira Vamwe Kuti Vaite Zvakawanda Muungano
Tingabatsira sei hama dzechiduku kana kuti dzichangobhabhatidzwa kuti dzifambire mberi pakunamata?


text:
Nei Vanhu Vachifa?
Mhinduro yeBhaibheri
Zvinhu zvakajairika kuti vanhu vanetseke kana munhu afa, kunyanya pavanofirwa nehama yavo. Bhaibheri rinoti: “Kuruma kunobereka rufu chivi.”—1 VaKorinde 15:56.
Sei vanhu vose vaine chivi uye vachifa?
Adhamu naEvha vakafa nokuti vakatadzira Mwari. (Genesisi 3:17-19) Kusateerera Mwari ndiko kwakaita kuti vafe, nokuti ndiye “tsime roupenyu.”
Adhamu akapfuudzira chivi kuvana nevazukuru vake vose. Bhaibheri rinoti: “Chivi zvachakapinda munyika nomunhu mumwe chete uye rufu zvarwakapinda nechivi, saizvozvowo rufu rwakapararira kuvanhu vose nokuti vose vakanga vatadza.” (VaRoma 5:12) Vanhu vose vanofa nokuti vane chivi.
Kubviswa kuchaitwa rufu
Mwari anovimbisa kuti “achaparadza rufu nokusingaperi.” (Isaya 25:8) Kuti abvise rufu, anofanira kutanga abvisa chivi chinokonzera rufu. Mwari achaita izvi achishandisa Jesu Kristu, uyo anobvisa “chivi chenyika.”


text:
VECHIDUKU VANOBVUNZA KUTI
Ndingakurira Sei Dambudziko Rokushungurudzwa Panyaya Dzepabonde?
Kushungurudzwa panyaya dzepabonde kunorevei?
Kushungurudzwa panyaya dzepabonde kunosanganisira zvinhu zvinoratidza kufarira bonde zvakadai sokubata munhu kana kuti kutaura mashoko akarerekera kunyaya dzebonde. Asi dzimwe nguva unogona kutadza kuziva kuti zviri kuitwa manyunyu here, kungotamba kworudo here, kana kuti kutori kushungurudzwa panyaya dzepabonde.
Unoziva here musiyano wezvinhu izvi? Pindura mibvunzo yokushungurudzwa panyaya dzepabonde woona kuti zvakamira sei!
Chinosuwisa ndechokuti kushungurudzwa panyaya dzepabonde hakuperi nekuti wapedza chikoro. Asi kana ukagara waziva zvokuita kana mumwe munhu akada kukushungurudza zvichakubatsira kuti uzive zvokuita paunozosangana nedambudziko iri paunenge wava kushanda. Uye zvaunenge waita zvinogona kuita kuti munhu ari kukushungurudza asashungurudzawo vamwe!
Ko kana ndichishungurudzwa panyaya dzepabonde?
Kuti mumwe munhu arege kukushungurudza hunge iwe wacho waziva kuti zvaari kuita kukushungurudza uye kuti ungaita sei kana ukashungurudzwa! Ona zvinhu zvitatu zvinogona kuitika woona kuti ungaita sei kana zvakadaro zvikaitika.
MUENZANISO:
“
Vamwe varume vandinoshanda navo vemazera ababa vangu chaivo vanogara vachinditi ndakanaka uye vanoti dai zvaiita vadzokera kuva pazera rangu. Mumwe wavo akambouya mumashure mangu achibva anhuhwidza bvudzi rangu!”
Tabitha anogona kunge akafunga kuti: ‘Ndikangoita sokunge hapana chandiri kuona zvimwe vacharega.’
Nei kuita izvi kungangotadza kushanda: Vanoongorora nyaya idzi vanoti kana munhu akaita sokuti hapana chiri kuitika kazhinji kacho kushungurudzwa kwacho hakuperi kunogona kutowedzera.
Edza izvi: Ratidza pachena asi uchizviita neruremekedzo woudza munhu ari kukushungurudza kuti haudi maitiro aari kuita kana kuti zvaari kutaura. “
Kana mumwe munhu akandibata zvandisingafariri,” anodaro musikana ane makore 22 anonzi Taryn, “
Ndinomutarisa ndomuudza kuti usandibata futi. Kazhinji munhu wacho anenge asiri kumbozvitarisira kuti ndizvo zvandichamuita.” Kana munhu wacho akaramba achienderera mberi muratidze zvekare kuti hauzvifariri usamboneta kumuudza. Panyaya yokuzvibata Bhaibheri rinonyevera kuti: “
Mirai makasimba, muchiratidza kuti makura uye muine chivimbo.”
Ko kana munhu wacho akati anogona kukurova kana kukuitira chimwe chinhu chakaipa? Kana akadaro chirega kutaura naye nezvenyaya iyoyo. Ibva panzvimbo iyoyo nokukurumidza wonoudza mumwe munhu mukuru waunovimba naye.
MUENZANISO:
“
Pandakanga ndiine makore 11 ndiri kuchikoro vamwe vasikana vaviri vakandibatirana mukoridho. Mumwe wacho akanga ari ngochani uye akanga achida kuti ndidanane naye. Kunyange zvazvo ndakaramba, vakaramba vachindinetsa kuchikoro. Rimwe zuva vakandisundidzira kumadziro!”
Victoria anogona kunge akafunga kuti: ‘Kana ndikangoudza mumwe munhu ndinozonzi ndakapusa, kana kuti vanhu vanogona kuramba kuti ndizvo zvakaitika.’
Nei kuita izvi kungangotadza kushanda: Kana ukasaudza mumwe munhu, munhu uyu ari kukushungurudza anogona kutowedzera kukushungurudza kana kutoshungurudza vamwe.
Edza izvi: Tsvaka rubatsiro. Vabereki kana kuti vadzidzisi vanogona kukubatsira kuti ukunde dambudziko iri. Ko kana vanhu vaunoudza pasina chavari kuita nenyaya yacho? Edza izvi: Pose paunoshungurudzwa, zvinyore pasi. Nyora musi wacho, nguva, nzvimbo yazvinenge zvaitikira, uye zvataurwa nemunhu wacho anga achikushungurudza. Rimwe bepa rine zvawanyora ripe mubereki wako kana kuti mudzidzisi. Vanhu vakawanda vakaona zvinhu zvakaita zvokunyorwa vanozvikoshesa kudarika zvokungotaura nomuromo.
MUENZANISO:
“
Pane mukomana aitamba rugby wandaitya zvisingaiti. Aiva akareba zvokusvika mamita maviri uye airema makirogiramu 135! Akanga atsidza kuti aizorara neni. Gore rose rakapera achingondinetsa mazuva ose. Rimwe zuva zvakangoitika kuti takangosara tiri vaviri mukirasi ndokubva atanga kuswedera pedyo neni. Ndakajamba ndichibva ndabuda nepadhoo ndichitiza.”
Julieta anogona kunge akafunga kuti: ‘Ndizvo zvinongoita vakomana.’
Nei kufunga kwakadaro kusingabatsiri: Munhu ari kukushungurudza haambofi akachinja maitiro ake kana achingosiyiwa akadaro.
Edza izvi: Usambofa wakasekerera kana kuratidza sokunge kuti unozvifarira. Zvaunoita kusanganisira chiso chako ngazviratidze pachena kuti hautombofariri zvaari kuita.
Zvii zvandaizoita?
NYAYA YAKANYATSOITIKA 1:
“
Ini hangu handitombofariri kuitira munhu zvakaipa. Saka kunyange vakomana pavaindishungurudza, ndaivaudza kuti handizvifariri asi ndaizviita ndichisekerera ndisingaratidzi kuti ndiri kurevesa. Vakabva vafunga kuti ndinenge ndinoda zvevakomana.”
Dai uri iwe Tabitha, waizodai wakaita sei kuvanhu vanokushungurudza? Nei waizodaro?
Chii chingaita kuti munhu ari kukushungurudza afunge kuti zvevakomana kana kuti zvevasikana unozvidawo?
NYAYA YAKANYATSOITIKA 2:
“
Zvakangotanga apo vamwe vakomana mukirasi medu vakatanga kutaura majee akashata. Ndakamboita senge ndisinei nazvo kwemavhiki akati kuti asi zvakatozowedzera. Vakomana ava vakatanga kugara padivi neni vachindibata. Ndaivasundidzira kure asi vaingoramba vachidzoka. Pakupedzisira mumwe wavo akandipa bepa raiva rakanyorwa mashoko akaora. Ndakabva ndaripa mudzidzisi wangu. Mukomana wacho ambomiswa chikoro. Ndakazoona kuti dai ndakanga ndagara ndaudza mudzidzisi wangu kare!”
Unofunga kuti chii chakaita kuti Sabina asakurumidza kuenda kunomhan’ara kumudzidzisi wake? Unofunga kuti zvaakaita zvakanaka here? Kana uchiti akagona sei uchidaro asi kana uchiti akatadza sei uchidaro?
NYAYA YAKANYATSOITIKA 3:
“
Mumwe mukomana akasvika akawana hanzvadzi yangu Greg ichigeza. Mukomana wacho akabva aswedera pedyo-pedyo achibva ati kuna Greg, ‘Ndikise.’ Greg akaramba, asi mukomana uyu akaramba aripo. Greg akabva amusundidzira.”
Unofunga kuti Greg akashungurudzwa here panyaya dzepabonde? Kana uchiti ehe sei uchidaro asi kana uchiti aiwa sei uchidaro?
Sei vamwe vakomana vachizeza kutaura kana vakashungurudzwa nevamwe vakomana?
Zvakaitwa naGreg zvakanaka here? Uri iwe waizodai wakaita sei?


text:
Matinji
Shoko rokuti matinji (stretched labia) rinodudza nyama dzakareba dzinoonekwa kana hwabvu hutete hweMbutu hwadhonzwa.
Chiitiko ichi chinodanwa nezita rokuti kutanya uye chinonyanya kuitwa nevasikana vachiri vadiki vachiine nyama nhete dzinobvuma kudhonzwa dzichireba. Vamwewo vanoti kutanya kwakafanirwa kuitwa panguva yokunge mudzimai ari pakubindura (ovulation kuEnglish) apo pamotarisirwa kuti nyama dzinenge dzakapfava muviri wemudzimai uchigadzirira kugamuchira mbeu yababa.
Tsika yekutanya inowanikwa kuchamhembe kweAfrica kunyanya muZimbabwe, Zambia neMozambique. Pakati peAfrica tsika iyi inowanikwa kuRwanda. Vanotaura vanoti kutanya kunobatsira kuchipa murume zvekutambisa zviri nyore zviri pachena panotanga nyaya dzepabonde uye kuti matinji anobatsira kusvitsa mukadzi panguva yokuchemerera.
Kuchekwa hwabvu hutete[chinja | edit source]
Kune nyika dziri kuEurope neNorth America vakadzi veko vanoenda kunoona ana chiremba kuti vagadzirwe nhengo dzive nechimiro chavanoda ivo. Pane ava kune vamwe vanoenda vachikumbira kuchekwa hwabvu kuti huite hudiki. Tsika iyi inotaridza kuti inoitwa nokuda kwekuti vakadzi ava kana varume vavo vanenge avsingagutsikane nekuvakwa kwakaitwa nhengo dzavo. Vamwewo nokuti vanoita zvokushambira uye kuzambira mushana vakapfeka mbatya dzokushambira, vanoda kuti nhengo dzavo dziite diki dzirege kuonekera pambatya idzi.
Tsika iyi yekudhonzwa kwematinji inoitirwa kuti mukadzi kana achinge ave nemusuwo webeche wakakurisa anomapetera mukati kuti mboro yemurume isangopinda nyore izvo zvinoita kuti bonde rive rinonakidza vaviri apo mboro inenge ichiita zvekumanikidzira kupinda mubeche. Matinji akadhonzwa anotota nekukasika zvichienzaniswa neasina kudhonzwa, kana mboro yemurume iri diki matinji anopeterwa nechekuzasi kwebeche kuitira kuti mboro diki iwanikwe ichi gunzva nechekudonono remukadzi izvo zvinoita kuti mukadzi asa siiwa nenzara yebonde zvinowanzoitika kana mboro yemurume iri diki kana nhete zvichienzaniswa nebeche riri kusvirwa.


text:
NHARIREYOMURINDI JANUARY 2014
Kana Munhu Afa Zvatopera Here?
Vanhu vakawanda havafariri kutaura nezverufu. Vakawanda vanoshuva kuti dai vakasafa kana kufirwa. Tingakunda rufu here?
Kurwadza Kunoita Rufu
Tose zvedu tinogona kufirwa iye zvino kana kuti nokufamba kwenguva. Kurwadza kwerufu kwakaita kuti vakawanda vatsvage mhinduro.
Kuedza Kwevanhu Kukunda Rufu
Vanhu vange vachitsvaga nzira dzokukunda rufu kubvira kare. Tinogona kukunda rufu here?
Rufu Harusi Mugumo Wezvose!
Nei Jesu akafananidza rufu nekurara? Tingadzidzei panyaya dzemuBhaibheri dzevanhu vakamutswa?
Nei Mwari Achibvumira Kutambura?
Bhuku rokutanga romuBhaibheri rinotsanangura chikonzero nei Mwari achibvumira kuti zvakaipa zviitike iye aine simba rokuzvigumisa.
Waizviziva Here?
Mipiro yepatemberi yaiunganidzwa sei munguva yaJesu? Munyori weBhaibheri anonzi Ruka akanyora nhoroondo dzakarurama here?
“Jehovha Akanga Asina Kundikanganwa”
Mukadzi uyu aiva akanyura mune zvechitendero akazowana mhinduro dzemuMagwaro dzemibvunzo yake nezvekuti nei tichifa uye chinoitika kana munhu afa. Ona kuti chokwadi chakachinja sei upenyu hwake.
Tariro Yokumutswa Kwevakafa
Vaapostora vaJesu vainyatsodavira kuti vakafa vachamutswa. Nemhaka yei?
Mibvunzo yeBhaibheri Inopindurwa
Unozivei nezvaMwari? Tingasvika sei pakunyatsomuziva?
Zvimwe Zviri paIndaneti
Mwari Anoda Kuti Ndiitei Neupenyu Hwangu?
Unoda chiratidzo here kana kuti kurotswa kuti uzive kuti uzive zvinodiwa naMwari? Ona mhinduro yacho muBhaibheri.


text:
Sambamba
Muchidzidzo chePimanyika, sambamba (parallel) izwi rinotsangangudza mitsetse miviri yakati twasa yakataramukana nhambwe dzakaenzana panzvimbo dzose kana nhambwe ichipimwa pakati pemitsetse iyi. Apa nhambwe inofanirwa kunge iri kupimwa kuchitevedzwa mitsetse wechitatu unocheka mitsetse miviri yokutanga. Mutsetse wechitatu unofanirwa kunge uchicheka miviri iyi pamukwava une gonyo rakaenzana panzvimbo dzose. Muenzaniso wemitsetse wakati sambamba isimbi mbiri dzenjanji nokuti dzinofamba dzakayererana asi dzisingapesane.


text:
HARARE—
Chikwata chenyika che Zimbabwe Warriors chatanga neChitatu hupenyu hutsva mumusha wacho mutsva weBarbourfields Stadium kuBulawayo.
Chikwata ichi chatama kubva muRufaro Stadium muHarare chichienda kuBarborufields Stadium kuBulawayo uko chichange chichitambira mitambo yacho yose ye2015 Africa Cup of Nations pamwe nemimwe ichatevera.
NeChitatu mangwanani vatambi vechikwata ichi vanga vachiongorora mamiriro enhandare iyi apo vatambi vese vakadaidzwa pamutambo wehushamwari neMozambique vaungana muBarbourfields Stadium vachitanga gadziriro yemutambo wavo nevakomana veMambas.
Achitaura kubva kuBulawayo, mutevedzeri wemurairiridzi wechikwata chenyika, Ian Gorowa, Kalisto Pasuwa, anoti vatambi vavo vatanga gadziriro muBarbourfields stadium, uye sekuona kwake, vatambi ava vafarira nhandare iyi.
Asi vatambi ava vachanyatsonzwa kuti nhandare yeBarbourfields iyi ine chimuko here mune ramangwana apo vari kutamba neMozambique iyo iri kuendawo zvekare kunokwikwidza kumaAfrican Nations Championships.
Gorowa ari kushandisa zvekare mutambo uyu kuongorora vatambi vaanavo kuti asarudze vatambi vaachaenda navo kumaAfrican Nations Championships ayo ari kutanga muSouth Africa musi wa 11 Ndira.
Kubvira Gorowa apihwa basa rekurairidza maWarriors, chikwata chake hachisati chakunda muRufaro Stadium mushure mekuita mangange neZambia pamwe neMauritius.
Asi chiri kushamisa ndechekuti chikwata ichi chakakwanisa kunokunda mumitambo mitatu iyo chakatamba kunze kwenyika apo chakanorova Zambia, Mauritus pamwe neSouth Africa.
Gorowa anoti iye nhandare yeRufaro Stadium yadarikwa nenguva zvekuti tsangadzi dzemugadzirirwa dzirimo, dzaipa.
Pamusoro pemitambo ye2015 Africa Cup of Nations, Gorowa anoti mitambo yese ichatambwa iye ari panyanga ichange ichitambirwa kuBarbourfields.
Zvikwata zvichatamba neZimbabwe kuBarbourfields Stadium muma 2015 Africa Cup of Nations zvichazivikanwa chete apo veConfederation of African Football vachaita hurongwa hwekubuda nezvikwata zvichatamba mumakwikwi aya.
Izvi zvaifanirwa kuve zvakaitwa muna Kurume kuMorocco, asi hazvina kukwanisika zvekuti zvave kuzoitwa muna Kukadzi muSouth Africa.
Mitambo yemakwikwi e2015 Africa Cup of Nations qualifiers iri kutanga muna Gunyana gore rinouya.
Chikwata chemaWarriors chiri kutarisira kuenda kumakwikwi eAfrica Cup of Nations mushure mekukundikana muna 2008, 2010, 2012 pamwe ne 2013.


text:
Dhiyabhorosi Ndiye Honzeri Yokutambura Kwose Here?
Mhinduro yeBhaibheri
Bhaibheri rinoratidza kuti Satani Dhiyabhorosi munhu chaiye uye akafanana nemutungamiriri ane simba wematsotsi, uyo anoda kuita zvose zvaanogona kuti azadzise zvinangwa zvake achishandisa “
zviratidzo zvenhema” uye ‘
unyengeri.’ Kutaura zvazviri “
anoramba achizvichinja kuva ngirozi yechiedza,” rinodaro Bhaibheri. (2 VaTesaronika 2:
Asi Dhiyabhorosi haasi iye anokonzera kutambura kwose kwatinoona. Nei tichidaro? Mwari akasika vanhu vachikwanisa kusarudza kuita zvakanaka kana kuti zvakaipa. (Joshua 24:


text:
Zera (chizvarwa)
Shoko rekuti zera (generation) rinokwanisa kureva chizvarwa sokushandiswa kwarinoitwa panonzi "zera redu nezera rana baba vedu". Tichitevedza mhuri imwe pamakore zana (100) kunokwanisa kurarama zvizvarwa zvina kana zvitatu. Kuti kwaberekwa zvizvarwa kana mazera mangani zvinobva pakuti vanhu vari kuita vabereki vava nemakore mangani. Avo vanotora nguva yavo vachimboita chikoro vanowanza kunonoka kubereka saka mhuri dzavo dzinotarisirwa kuitawo zvizvarwa zvishoma pamakore zana.
Mazera evanhu[chinja | edit source]
- Mbururira zvinoreva mwana ane makore ekuberekwa kabva pamatanhatu kusvika pamakore gumi 6-10. Apa hapaneyi kuti musikana here kana mukomana.
Vakadzi
Mubvana zvinoreva mwanasikana akaroorwa ane mwana kana vana vakewo. Pakuremekedza vamwe vanoti vabvana nyangwe ari munhu mumwe ari kutaurwa. Pahuwandu vanonzi vabvana.
Chembere munhukadzi asaruka zvokuva nemakore ari murumana rwemakumi matanhatu (60) - apa manero anosiyana.
Varume
Jaha zvinoreva mukomana abva zera anokwanisa kunge ave kupfimba vasikana.
Harahwa zvinoreva murume achembera tingati asaruka zvokuva nemakore ari murumana rwemakumi masere (70) zvichikwira. Maonero anosiyana.